Ο ΕΠΑΙΝΟΣ ΑΝΗΚΕΙ ΣΤΟΝ ΑΝΘΡΩΠΟ ΠΟΥ ΕΙΝΑΙ ΣΤΗΝ ΑΡΕΝΑ…
ΑΝ ΑΠΟΤΥΧΕΙ, ΘΑ ΑΠΟΤΥΧΕΙ ΕΣΤΩ ΤΟΛΜΩΝΤΑΣ ΜΕΓΑΛΕΙΩΔΩΣ.
ΘΙΟΝΤΟΡ ΡΟΥΖΒΕΛΤ
ΕΤΟΣ: 1914
ΤΟ 1914, Ο ΕΡΝΕΣΤ ΣΑΚΛΕΤΟΝ ΚΙ ΕΝΑ ΠΛΗΡΩΜΑ 27 ΑΝΤΡΩΝ
ΞΕΚΙΝΗΣΑΝ ΜΕ ΤΟ ΠΛΟΙΟ "ENDURANCE".
ΠΡΟΟΡΙΣΜΟΣ ΤΟΥΣ ΗΤΑΝ Η ΑΝΤΑΡΚΤΙΚΗ.
Ήταν ένα όνειρο.
Ήταν ένα κυνήγι θησαυρού.
Αλλά δεν νομίζω ότι ο Σάκλετον ενδιαφερόταν για την υλική πλευρά.
Η απάντηση δεν είναι τι μπορεί να αγοράσει ένας θησαυρός.
Είναι το να τον βρεις, να τον ψάξεις.
Ο Σάκλετον έγραψε στη σύζυγό του ότι δεν μπορεί να περιγράψει
τη συγκίνηση να βλέπεις πράγματα που δεν έχει ξαναδεί άνθρωπος.
"Αγαπημένη μου.
Αυτό είναι το τελευταίο μου γράμμα πριν κινήσω νότια προς το άγνωστο.
Δεν έχω την παραμικρή αμφιβολία ότι θα τα καταφέρουμε.
Δεν ξέρω να σου πω γιατί πηγαίνουμε.
Δεν μπορώ να περιγράψω ποια είναι η παρόρμηση
που παρακινεί τους εξερευνητές.
Είναι 21 Ιανουαρίου 1915.
Η θέση μας είναι ανησυχητική.
Η πτώση της θερμοκρασίας έκανε τις λιμνούλες γύρω μας να παγώσουν.
Φαίνεται ότι υπάρχει η πιθανότητα να παγώσουμε
και να γίνουμε μέρος των πάγων που μας απειλούν.
Κάθε βήμα στο άγνωστο ξεδιπλώνει και μια σελίδα μυστηρίου.
Όσο υπάρχει μυστήριο στη Γη,
είναι δικαίωμα αλλά και καθήκον του ανθρώπου να το ξετυλίξει.
Η ιδέα της εξερεύνησης, το κυνήγι του επάθλου
και το να κάνεις ένα βήμα παραπέρα, είναι μέσα μας.
Ακούγαμε τη δοκό να σπάει,
εύκολα σαν σπίρτο από την ακαταμάχητη δύναμη του πάγου.
Μ' αρέσει να κάνω κάτι που δεν έχει ξαναγίνει ποτέ.
Όπως είπε ο Σάκλετον, οι δυσκολίες είναι κάτι που πρέπει να ξεπεράσεις.
Εφόσον μπορούμε να βγούμε ζωντανοί από το αδιέξοδο,
δεν θα διαμαρτυρηθούμε.
Και, σε παρακαλώ, Θεέ μου, ας πετύχουμε.
ΕΤΟΣ: 2022
ΘΑΛΑΣΣΑ ΓΟΥΕΝΤΕΛ ΑΝΤΑΡΚΤΙΚΗ
-Καλημέρα, Νίκο. -Καλημέρα, Μένσον.
Λάσε.
Είναι εκπληκτικό. Η λήψη είναι από το διάστημα.
Όταν έχει ήλιο, λαμβάνουμε εικόνες
που είναι πολύ χρήσιμες για την πλοήγηση.
Μάλλον θα κινηθούμε στην περιοχή αφού είμαστε ήδη εδώ.
Πρέπει να βοηθήσουμε όσο μπορούμε αυτούς με το αυτόνομο υποβρύχιο όχημα.
Θα δουλεύουν νυχθημερόν για να ελέγξουν τις περιοχές.
Έχουμε μόνο δώδεκα ημέρες.
Αν κρατήσει ο καιρός, ίσως πάρουμε δέκα μέρες παράταση.
Αλλά πρέπει να φύγουμε προτού σχηματιστεί ξανά ο πάγος.
Είμαστε στο γεωγραφικό μήκος και πλάτος που έδωσε ο Γουόρσλι,
ο καπετάνιος του Endurance. Εδώ υπολογίζει ότι βυθίστηκε.
Η επιτυχία μάς περιμένει. Κατάδυση, παιδιά. Πάμε.
ΥΠΟΒΡΥΧΙΑ ΑΝΑΖΗΤΗΣΗ ΜΗΔΕΝ ΑΠΟΜΕΝΟΥΝ 12 ΗΜΕΡΕΣ
Το Endurance είναι το πιο ιστορικό ναυάγιο όλων των εποχών,
ίσως περισσότερο κι από τον Τιτανικό,
που βυθίστηκε μόλις δύο χρόνια πριν σαλπάρει το Endurance.
Δουλεύω με ναυάγια σε όλο τον κόσμο,
από τη θάλασσα της Νότιας Κίνας στα ανατολικά
ως την Καραϊβική στα δυτικά.
Ναυάγια κάθε είδους, κάθε εποχής.
Το ναυάγιο αρχαίου ελληνικού πλοίου σε ηφαίστειο ανοιχτά της Σικελίας
ίσως αποδειχθεί εύρημα του αιώνα.
Το ναυάγιο είναι ένα πελώριο τεχνούργημα.
Είναι όλα εκεί. Θέλω να πω…
οι καλύτερες χρονοκάψουλες στον κόσμο είναι τα ναυάγια,
και τα ναυάγια είναι για τους ανθρώπους.
Αυτός είναι ο Φρανκ Γουόρσλι.
Ήταν ο καπετάνιος του Endurance και…
Χάρι ΜακΝίς, ξυλουργός,
ο Τζέιμς Γουόρντι, γεωλόγος, ο Γκρίνστριτ.
Όλα βασίζονται στα ημερολόγιά τους.
Αυτά διηγούνται την ιστορία του Σάκλετον.
Διάβασα όλα τα ημερολόγια και τα περισσότερα δεν έχουν εκδοθεί.
Αυτό είναι το πρώτο βιβλίο που διάβασα για τον Σάκλετον.
Το κουβαλούσα μαζί μου.
Ήταν ένα βιβλίο που μου δόθηκε για, αν θέλετε το πιστεύετε,
να συμμετέχω στο κατηχητικό.
Μεγαλώνοντας στις νήσους Φώκλαντ ένιωθα ότι η ήπειρος της Ανταρκτικής
ήταν η πατρίδα μου. Ήταν μόλις 1.127 χλμ. μακριά.
Ο σπουδαίος άνδρας αυτοπροσώπως, το αφεντικό, ο Σάκλετον.
Και το κουβαλάω μαζί μου.
Όλα καλά.
Καλή τύχη, Νταν, αλλά μήπως είναι ψύλλος στ' άχυρα;
Πόσο αισιόδοξος είσαι;
Νομίζω ότι είναι ψύλλος στ' άχυρα.
Είναι 3.000 μέτρα υπό την επιφάνεια της θάλασσας Γουέντελ.
Είναι από τα πιο δύσκολα μέρη για να πας.
Ελπίζουμε να βρούμε το ναυάγιο, το Endurance.
Αυτό μας συνδέει με μια απίστευτη ιστορία.
Είναι ίσως το πιο απομονωμένο, το πιο δύσκολο ναυάγιο στη Γη.
Αυτή η αποστολή είναι στα όρια της επιστήμης και της γεωγραφίας.
Η δουλειά μου είναι να διαδώσω τη δουλειά που κάνουμε στο πλοίο μας
σε όλο τον κόσμο.
Να μεταφέρουμε το πνεύμα του Σάκλετον και του φωτογράφου Χέρλι
και να διηγηθούμε τι έκαναν, μα με πλατφόρμες κι εργαλεία,
όπως το διαδίκτυο.
Μιλάμε για τον Σάκλετον γιατί είναι η καλύτερη ιστορία επιβίωσης,
ηγεσίας και ομαδικής δουλειάς στην ιστορία.
Είναι μια ιστορία αποτυχίας.
ΛΟΝΔΙΝΟ
Ήταν η μεγάλη εποχή των εξερευνήσεων.
Δεν είχαμε φτάσει στα βάθη του ωκεανού.
Δεν είχαμε ανέβει στο ψηλότερο βουνό του κόσμου.
Οι πολικοί εξερευνητές εκείνη την εποχή ήταν παγκοσμίως διάσημοι.
Ήταν ροκ σταρ.
Ο Σάκλετον ήταν σε τέσσερις αποστολές στην Ανταρκτική.
Βρέθηκε το 1901 ως τρίτος καπετάνιος στη σπουδαία αποστολή του Σκοτ,
την αποστολή Ντισκάβερι.
Πρέπει να ήταν ιδιαίτερη προσωπικότητα ακόμα και τότε, στα 20 του,
ώστε να πείσει τον αξιωματικό Σκοτ
να τον πάρει μαζί του μέχρι την Ανταρκτική.
Υπέφεραν τρομερά. Μετά βίας γύρισαν πίσω.
Ο Σάκλετον ήταν σε πολύ άσχημη κατάσταση.
Ο Σάκλετον στάλθηκε πίσω ως ανάπηρος στη Βρετανία,
κάτι για το οποίο ντρεπόταν πολύ.
Δεν ξέχασε ούτε συγχώρησε τον Σκοτ που τον έδιωξε από την Ανταρκτική.
Αλλά ο Σάκλετον κατάφερε, το 1907,
να βρει χρηματοδότηση για αποστολή στην Ανταρκτική,
την αποκαλούμενη Αποστολή Νίμροντ.
Προσπάθησε να φτάσει στο Νότιο Πόλο και απείχε μόλις 156 χλμ. από εκεί.
Μπορούσε να κατακτήσει το βραβείο,
αλλά δεν το έκανε
επειδή ήξερε ότι αν συνέχιζε, οι άνδρες του θα πέθαιναν.
Δεν μπορώ να σκεφτώ την αποτυχία.
Αλλά πρέπει να δω το θέμα λογικά και τις ζωές όσων είναι μαζί μου.
Πρέπει να ήταν πολύ δύσκολη απόφαση γι' αυτόν.
Ο ΑΜΟΥΝΔΣΕΝ ΕΦΤΑΣΕ. Ο ΣΚΟΤ ΠΟΥ ΕΙΝΑΙ;
Μετά την κατάκτηση του Νοτίου Πόλου από τον Άμουνδσεν, που για λίγες μέρες
προηγούταν της βρετανικής αποστολής υπό την ηγεσία του Σκοτ,
ο στόχος των ταξιδιών στην Ανταρκτική παρέμενε μόνο ένας,
η διάσχιση του Νοτίου Πόλου από θάλασσα σε θάλασσα.
Ο Σάκλετον κατάφερε να πείσει αρκετούς
ότι το σπουδαιότερο ταξίδι δεν είχε γίνει.
Κι ας είχαν φτάσει στον Ν. Πόλο.
Το σπουδαιότερο ταξίδι ήταν η διάσχιση της Ανταρκτικής
από τη μία πλευρά στην άλλη.
Ο Σάκλετον βρήκε το πλοίο του.
Το Endurance φτιάχτηκε στη Νορβηγία μεταξύ 1911 και 1913.
Όταν αγόρασε το πλοίο ο Σάκλετον, το ονόμασε "Endurance",
γιατί αντικατόπτριζε το ρητό του, "Με την αντοχή κατακτούμε".
Μετά, συγκέντρωσε ένα πλήρωμα.
Ο Σάκλετον έστειλε γράμμα στην εφημερίδα.
Είπε ότι όλοι μπορούν να δηλώσουν.
Έλαβε 5.000 αιτήσεις, μεταξύ των οποίων τρεις γυναίκες.
Κάποιοι ήταν επιστήμονες που ήθελαν το επιστημονικό κομμάτι,
άλλοι ήταν ναυτικοί.
Συμμετείχα στην αποστολή κατά λάθος.
Ένα βράδυ ονειρεύτηκα ότι η οδός Μπέρλινγκτον γέμισε πάγο
και ότι οδηγούσα ένα πλοίο κατά μήκος της.
Ένα παράλογο όνειρο. Αλλά οι ναυτικοί είναι προληπτικοί.
Όταν ξύπνησα το επόμενο πρωί, έσπευσα στην οδό Μπέρλινγκτον.
Μου τράβηξε την προσοχή μια ταμπέλα στην πόρτα.
Έγραφε "Αυτοκρατορική Υπερανταρκτική Αποστολή".
Μπήκα μέσα στο κτίριο. Ο Σάκλετον ήταν εκεί.
Μόλις τον αντίκρισα, ήξερα ότι ήταν ένας άνθρωπος
για τον οποίο θα ήμουν περήφανος να δουλέψω.
Πήρε μαζί του έναν επιστήμονα, μετεωρολόγο,
που είχε μόλις γυρίσει από αποστολή στο Σουδάν.
Με απασχολούσε ένα μικρό ζήτημα.
Αν έπρεπε να πάρω μαζί μου το μπάντζο.
Η απάντησή του ήταν κατηγορηματική. "Φυσικά", είπε.
Έτσι το μπάντζο μου το οποίο έπαιξα στο κοινό στο Σουδάν,
συμπεριλήφθηκε στις αποσκευές μου.
Δεν ζητούσε να 'χουν εμπειρία από την Ανταρκτική.
Πήρε έναν άνδρα μαζί επειδή είπε ότι είχε παράξενη όψη.
Έψαχνε για χαρακτήρα. Ζητούσε σθένος και προσαρμοστικότητα.
ΠΟΛΙΚΟΙ ΕΞΕΡΕΥΝΗΤΕΣ ΠΡΟΣΩΠΙΚΟ ΤΟΥ ΣΑΚΛΕΤΟΝ
Ο Σάκλετον κατέληξε με πλήρωμα 28 αντρών μαζί με τον ίδιο
και πολλά σκυλιά για να τραβάνε έλκηθρα,
κάτι που κανείς δεν είχε κάνει ποτέ. Και μια γάτα.
Στην άλλη άκρη της Ανταρκτικής, θα έστελνε άλλο πλοίο.
Ήθελαν να αφήσουν φαγητό, για να μαζέψουν οι άνδρες του Σάκλετον
και να μην λιμοκτονήσουν κατά το δεύτερο μισό του ταξιδιού.
Ο ΓΕΡΜΑΝΙΚΟΣ ΣΤΡΑΤΟΣ ΕΙΣΒΑΛΛΕΙ ΣΤΗ ΓΑΛΛΙΑ
Ήταν παραμονή του Α' Παγκοσμίου Πολέμου.
Πρόσφερε το πλοίο και το πλήρωμά του στις υπηρεσίες του έθνους.
Έστειλε τηλεγράφημα στον Τσώρτσιλ,
αλλά εκείνος απάντησε "Συνεχίστε" και έτσι κι έκανε.
ΑΥΓΟΥΣΤΟΣ 1914 ΗΜΕΡΑ ΠΡΩΤΗ
ΝΑΥΤΙΚΑ ΜΙΛΙΑ: 7.881
Το Endurance έφτασε στον Φαλαινοθηρικό Σταθμό Γκρίτβικεν
στις 5 Νοεμβρίου 1914.
Οι καπετάνιοι φαλαινοθηρικών στη Νότια Γεωργία
επιβεβαίωσαν τη δριμύτητα των συνθηκών πάγου.
Οι καπετάνιοι των φαλαινοθηρικών συνέστησαν να καθυστερήσουμε.
Ο Σάκλετον αγνόησε τη συμβουλή. Δεν μπορούσε να γυρίσει σπίτι.
Αν γινόταν πόλεμος, θα έχανε το πλήρωμα και τη χρηματοδότησή του.
Η φήμη του δεν θα άντεχε άλλη μια αποτυχία.
Έσυρε τους άνδρες του σε μια καταδικασμένη αποστολή
γιατί δεν άντεχε να γυρίσει σπίτι.
ΝΑΥΤΙΚΑ ΜΙΛΙΑ: 7.881
Ο Σάκλετον έφυγε από τη Νότια Γεωργία στις 5 Δεκεμβρίου.
Δύο με τρεις μέρες μετά την αναχώρηση, βρέθηκαν στον πάγο.
Οι συνθήκες πάγου εκείνη τη χρονιά ήταν πολύ άσχημες.
Κατευθύνθηκαν προς τις ακτές της θάλασσας Γουέντελ.
Οι συνθήκες πάγου χειροτέρευαν.
Έφτασαν σε απόσταση 145 χλμ.,
ή μιας μέρας από τον προορισμό τους, τον κόλπο Βάσελ.
Αλλά τότε, στις 18 του μήνα, παγιδεύτηκαν στον πάγο.
Η αποστολή του είχε αποτύχει.
Ήθελε να διασχίσει την Ανταρκτική.
Δεν είχε πάει καν στην Ανταρκτική.
Ναι. Βλέπεις εκεί στον ορίζοντα, έτσι;
Υπάρχει πολύς πάγος εκεί.
Έχει μείον οκτώ βαθμούς
και βλέπετε τα ανοιχτά μπαλώματα που παγώνουν.
Ο πάγος σκληραίνει, χαλάει, ανακατεύεται και συσσωρεύεται,
και σ' αυτό το στάδιο, δυσκολευόμαστε.
Για εμένα, είναι ζήτημα ζωής και θανάτου.
Ο Μένσον Μπάουντ είναι θρύλος.
Είναι από τους σπουδαιότερους θαλάσσιους αρχαιολόγους.
Αλλά δεν θέλει η καριέρα του να τελειώσει με μια αποτυχία.
Έχουμε προσπαθήσει ξανά.
Το 2019, ήρθαμε στην Ανταρκτική για να ψάξουμε το Endurance.
Ξέρουμε ότι είναι εντός της εμβέλειάς του.
Ένιωσα ότι όλη μου η ζωή οδηγεί σ' εκείνη τη στιγμή.
Ήταν ένα απίστευτο συναίσθημα, ο ενθουσιασμός, η χαρά.
Και μετά, φυσικά, όλα πήγαν στραβά.
Φτάσαμε στο σημείο του ναυαγίου παραδόξως
επειδή οι συνθήκες παγετού ήταν πολύ δυσχερείς.
Κατεβάσαμε το αυτόνομο υποβρύχιο όχημα και λειτουργούσε μια χαρά.
Αλλά μετά από 30 ώρες, ξαφνικά σταμάτησε να εκπέμπει.
Το είχαμε χάσει και δεν είχαμε ιδέα τι του είχε συμβεί.
Ψάξαμε τρεις μέρες, μα δεν το βρήκαμε. Τεράστια αποτυχία.
Το αυτόνομο υποβρύχιο όχημα που χάσαμε κόστιζε εκατομμύρια δολάρια.
Τόσος σχεδιασμός, τόσα έτη δουλειάς, όλα πήγαν στράφι.
Ήταν μία από τις χειρότερες στιγμές της ζωής μου.
Δεν περίμενα ποτέ ότι…
Θα είχα μια δεύτερη ευκαιρία να ψάξω για το Endurance, αυτό είναι σίγουρο.
ΥΠΟΒΡΥΧΙΑ ΑΝΑΖΗΤΗΣΗ ΔΕΥΤΕΡΗ ΑΠΟΜΕΝΟΥΝ 11 ΗΜΕΡΕΣ
Μάθαμε από τις αποτυχίες μας το 2019
ότι χρειαζόμαστε άλλο υποβρύχιο όχημα για να ψάξουμε στον βυθό.
Ο Νίκο επέλεξε να τοποθετήσει το καινούριο όχημα στην επιφάνεια,
με σχοινί οπτικών ινών.
Ο Νίκο είναι απ' τους καλύτερους υποθαλάσσιους μηχανικούς στον κόσμο.
Καθώς το όχημα ελέγχει τον βυθό,
θα βλέπουμε το Endurance σε πραγματικό χρόνο στην οθόνη.
-Ρόμπι, καθελκύσαμε το όχημα. -Σε λειτουργία ώσης, Τσαντ.
Στη θάλασσα Γουέντελ, οι παραδοσιακές μέθοδοι δεν πιάνουν,
γιατί εκεί κάνει κουμάντο ο πάγος.
Η μεγάλη πρόκληση είναι να ξεκινήσει κάτω απ' τον πάγο
και να ψάξει στον βυθό στα 10.000 πόδια.
Κανείς δεν το είχε ξανακάνει.
Ήταν κάτι εντελώς νέο όσον αφορά την υποθαλάσσια τεχνολογία.
Απέχουμε 15 ναυτικά μίλια από το σημείο.
Θα φτάσουμε εκεί μεταξύ πέντε και έξι το απόγευμα.
Και οι συνθήκες πάγου, Λάσε;
Υπάρχουν περιοχές ανοιχτής θάλασσας,
αλλά ο πάγος εκεί θα είναι πιο πυκνός.
Ό,τι κι αν κάνουμε με το όχημα, το ρεύμα θα είναι πολύ σημαντικό.
Το πλοίο πρέπει να μείνει στη δεξιά πλευρά του παραθύρου
για να φτάσουμε στο ναυάγιο κι όχι προς την άλλη κατεύθυνση.
Στη θάλασσα Γουέντελ, υπάρχει ωκεάνιο σύστημα, το ρεύμα Γουέντελ.
Ο θαλάσσιος πάγος προχωρά δεξιόστροφα σαν ένας τεράστιος κύκλος.
Κατά μέσο όρο, κινείται κατά 20 χιλιόμετρα την ημέρα εδώ.
Ακόμα και το πλοίο θα παρασυρθεί μαζί με τον πάγο.
Ο πάγος είχε γίνει συμπαγής γύρω από το Endurance
και εκτεινόταν προς κάθε κατεύθυνση που έβλεπε κανείς από τα κατάρτια.
Όσο περνούσαν οι εβδομάδες, η πορεία ήταν αργή μα προς τον Βορρά.
Ο δρόμος μας στον χάρτη έδειχνε σχηματισμό σαν χνάρια ενός μεθυσμένου
που έκανε ξανά και ξανά τη διαδρομή.
Η κύρια ανησυχία μου είναι τα ρεύματα.
Πού θα οδηγήσουν οι άνεμοι και τα ρεύματα το πλοίο
τους δύσκολους χειμερινούς μήνες που έρχονται;
Θα μπορέσουμε να απεγκλωβιστούμε από τον πάγο νωρίς,
ώστε να κάνουμε το ταξίδι διά ξηράς του χρόνου;
Το ρίσκο του Σάκλετον να τρέξει νότια το 1914
και να προλάβει τον χειμώνα απέτυχε.
Έπρεπε να επιβιώσει έναν βάναυσο χειμώνα
στο πιο αφιλόξενο μέρος του πλανήτη Γη.
ΦΕΒΡΟΥΑΡΙΟΣ 1915 ΗΜΕΡΑ 208
Στις 24 Φεβρουαρίου, διακόψαμε τις συνήθεις εργασίες στο πλοίο
και το Endurance μετατράπηκε σε χειμερινό σταθμό.
Στις παγονησίδες γύρω από το πλοίο χτίστηκαν καλύβες
και τα σκυλιά ήταν δεμένα σε μια καλύβα.
Αξιοποιήσαμε τους σκύλους για δουλειά. Εκμεταλλευτήκαμε την εκπαίδευσή τους.
Πολλά δημόσια σχολεία στην Αγγλία τούς βοήθησαν να αγοράσουν σκύλους.
Στους σκύλους, δώσαμε τα ονόματα των σχολείων που βοήθησαν.
Ο Σάκλετον επέμενε στην αισιοδοξία και νομίζω ότι είχε δίκιο.
Χωρίς την αίσθηση ότι θα επιβιώσεις, χωρίς την αίσθηση του σκοπού,
θα τα παρατούσες, θα πέθαινες.
Έτσι, οργάνωσαν τη ζωή με τρόπο που θα τους αναπτέρωνε το ηθικό
και θα τους κρατούσε ζωντανούς.
Ο Χέρλι είναι ένα θαύμα.
Με χαρωπές αυστραλιανές βωμολοχίες,
περπατά στα πιο επικίνδυνα και ολισθηρά μέρη που μπορεί να βρει.
Βγάζει τις φωτογραφίες του ή κάνει χειρισμό,
βγάζοντας φωτογραφίες της ζωής.
Ο Σάκλετον ήταν γενιές μπροστά απ' αυτό που ξέρουν σήμερα οι νέοι.
Αν δεν το βιντεοσκόπησες, δεν συνέβη.
Πήρε μαζί του το πιο σύγχρονο φιλμ κινούμενων εικόνων.
Πήρε μαζί του κι έναν ντοκιμαντερίστα.
Ήμουν στην εξοχή της Βόρειας Αυστραλίας,
γύριζα ταινία για τη ζωή των Αβορίγινων.
Ένα τηλεγράφημα από τον σερ Σάκλετον με κάλεσε να συμμετάσχω στην αποστολή.
Δεν είχα την παραμικρή ιδέα τι συνεπαγόταν αυτό,
ούτε είχα κάνει αίτηση για μια θέση στην αποστολή.
Όμως, ο σερ Έρνεστ ήταν από καιρό ο ήρωάς μου.
Θα τον ακολουθούσα παντού και θα πήγαινα οπουδήποτε μαζί του.
Ο Σάκλετον ήθελε απεγνωσμένα να μαθευτεί η ιστορία.
Ζούσε για τη δημοσιότητα.
Δεν ήταν σίγουρος για τη χρηματοδότηση και πάντα κάπως τα κατάφερνε.
Κατά βάθος, ήταν εντελώς ανοργάνωτος και τα πήγαινε φρικτά με τα χρήματα.
Σε κάποιο βαθμό, ήταν σαν σύστημα πυραμίδας.
Έπαιρνε 20 λίρες και πλήρωνε αμέσως κάποιον στον οποίο χρωστούσε.
Θαρρώ ότι ο Σάκλετον περιγράφεται καλύτερα από έναν παρατηρητή,
ένα μέλος του πληρώματος στο δεύτερο ταξίδι στην Ανταρκτική.
Είπε ότι ήταν καταπληκτικός, πιστευτός απατεώνας.
Ο Σάκλετον δεν είχε ποτέ τη θέση που ήθελε στη βρετανική κοινωνία.
Δεν ανήκε στην αριστοκρατία, δεν πήγε στο πανεπιστήμιο.
Ο Σάκλετον μεγάλωσε στην Ιρλανδία. Ο πατέρας του ήταν αρχικά αγρότης,
μετά αποφάσισε να εκπαιδευτεί και να γίνει γιατρός,
και μετακόμισαν στο Λονδίνο.
Ο Σάκλετον μιλούσε διαφορετικά. Τον εκφόβιζαν στο σχολείο στο Λονδίνο.
Ήθελε να αποδείξει την αξία του.
Προσπάθησε να γίνει πολιτικός, δεν τον ψήφισε κανείς.
Προσπάθησε να πετύχει ως επιχειρηματίας, αλλά απέτυχε.
Ήταν δύο Σάκλετον.
Υπήρχε ο Σάκλετον που απήγγειλε, που είχε φωτογραφική μνήμη
και απήγγειλε στίχους από την ποίηση των Σαίξπηρ, Τένισον και Μπράουνινγκ.
Έκανε τον κόσμο να κλαίει και να επευφημεί στις συγκεντρώσεις.
Στην προσωπική του ζωή ήταν ανασφαλής. Είχε τρομερά προβλήματα υγείας.
Ήταν πολύ αγχωμένος. Έγραψε στη γυναίκα του
και είπε "Έχω πελαγώσει μ' όλο αυτό".
"Αγαπημένη μου, είναι φορές που εύχομαι να μην πήγαινα νότια,
αλλά να έμενα σπίτι και να ζούσα ήσυχα.
Μάλλον είμαι αποτυχημένος σύζυγος και όχι ο ιδανικός παντρεμένος.
Είμαι καλός εξερευνητής, τίποτα άλλο."
Αλλά η Έμιλι τον στήριξε καθ' όλη την πορεία.
Η Έμιλι είπε "Δεν μπορείς να κρατήσεις έναν άγριο αετό σε αχυρώνα".
Πρέπει να ήταν πολύ απογοητευμένος από κάποιες απόψεις.
Κανένα από τα σχέδιά του δεν πήγε όπως ήλπιζε.
Αλλά έπρεπε να συνεχίσει να πηγαίνει στην Ανταρκτική
γιατί ήταν ο μόνος τρόπος να παραμείνει επίκαιρος και διάσημος.
Έκανε συμφωνία με τον διάβολο. Θα επέστρεφε στο χειρότερο μέρος
για να διατηρήσει το κύρος του στην πατρίδα.
Τζο, ισορρόπησέ το στον πυθμένα.
Εντάξει, ελήφθη. Ελήφθη.
-Παιδιά, έτοιμοι για την αποστολή; -Ναι, ναι.
Αυτό είναι. Σήμερα είναι η μέρα.
Να μαζέψω τα σκοινιά; Δεν επηρεαζόμαστε πολύ τώρα.
Κινούμαστε!
-Καταγράφει δεδομένα; -Ναι.
Ωραία. Ο βυθός.
Ο βυθός είναι πολύ επίπεδος, πράγμα πολύ καλό για εμάς.
Μετά από τέτοια κοιλώματα.
Η τέλεια συνθήκη για να βρεις ένα ναυάγιο.
Ακριβώς.
Τα μόνα δεδομένα σόναρ στον κόσμο από αυτό το σημείο.
-Είμαστε οι πρώτοι. -Ναι!
-Ναι!
Το ηλίθιο σχέδιό σου πέτυχε.
Ας κάνουμε έναν γρήγορο έλεγχο στον βυθό να δούμε τι θα δούμε.
Ο κύριος αισθητήρας είναι ένα σόναρ πλευρικής σάρωσης.
Είναι σόναρ χαμηλής συχνότητας χαρακτηριστικό ενός ναυαγίου,
περίπου στο ίδιο μέγεθος με το Endurance.
Μπορεί να μη λέει και πολλά,
αλλά έτσι θα φαίνεται το Endurance στην οθόνη.
Δύο μέτρα κάτω από την επιφάνεια, σαράντα μέτρα στην πρύμνη.
Σαράντα μέτρα υπό την επιφάνεια.
Τραβήξτε σιγά-σιγά όταν σας πω.
Για να πας στην Ανταρκτική, χρειάζεται να 'χεις εξαιρετική ομάδα.
Δουλεύω με την ομάδα μου σχεδόν είκοσι πέντε χρόνια.
Έτσι, γνωρίζουμε καλά ο ένας τον άλλον και ήρθαμε πολύ κοντά.
Έχουμε κάνει εντυπωσιακά ερευνητικά έργα.
Έχουμε κατακτήσει αρκετά παγκόσμια ρεκόρ.
Για μένα, το Endurance22 είναι η πρώτη μου αποστολή στην Ανταρκτική.
Είναι η πρώτη φορά που ταξιδεύω στη θάλασσα
μετά τον θάνατο της γυναίκας μου.
Έχασα τη Σεβερίν από καρκίνο το 2017.
Ήταν από τις πιο δύσκολες περιόδους της ζωής μου.
Μου κάνει καλό που γυρίζω στη θάλασσα.
Είμαστε σαν οικογένεια.
Συχνά λέω ότι είμαι ο μεγάλος αδερφός, αλλά δεν συμφωνούν.
Οπότε, ναι, είμαι ο πατέρας της ομάδας.
Θα είναι μεγάλη επιτυχία για την ομάδα να βρούμε το ναυάγιο.
Αλλά αν αποτύχουμε, θα είναι δική μου αποτυχία.
Επειδή ήμουν επικεφαλής.
Γύρω στα μέσα Φεβρουαρίου,
η θερμοκρασία έπεσε είκοσι βαθμούς κάτω από το μηδέν.
Έλαβαν όλες τις προφυλάξεις και προετοίμασαν το πλοίο για χειμώνα.
Αλλά η παρέα του Endurance αρνήθηκε να χάσει τον συνήθη ενθουσιασμό της.
Σίγουρα, μεγάλο μέρος του ενθουσιασμού οφείλεται στην τάξη και τη ρουτίνα
που έχει επιβάλει ο κύριος Ε.
Καθένας είχε αναλάβει ξεχωριστά καθήκοντα.
Στην περίπτωσή μου, είχα πολλή δουλειά
καταγράφοντας επί ένα τετράωρο τη θερμοκρασία,
παρατηρώντας ατμοσφαιρικές πιέσεις, τη δύναμη ανέμου και την κατεύθυνση.
Οι καμπίνες στο κατάστρωμα πάγωσαν καθώς έπεσε η θερμοκρασία.
Πήραμε το φορτίο από τον χώρο μεταξύ καταστρωμάτων
και δημιουργήσαμε θαλάμους εκεί
και μέναμε εκεί τους χειμερινούς μήνες.
Ο χώρος ονομάστηκε "Ριτζ", η αίθουσα που ήταν γνωστή ως Στάβλοι.
Το Ριτζ ήταν ένας χώρος όπου τα μέλη χαλάρωναν, διάβαζαν,
έπαιζαν χαρτιά και περνούσαν την ώρα τους.
Είχαμε τρομερή όρεξη και το είδος του φαγητού που λαχταρούσαμε
μπορεί να μην άρεσε σε εκλεπτυσμένους ουρανίσκους.
Το λίπος φώκιας ήταν η πιο εκλεκτή λιχουδιά μας
και συχνά το έτρωγα ωμό.
Είναι έθιμο να πίνουμε στην υγειά των αγαπημένων μας κάθε Σάββατο βράδυ,
κάτι που όλα τα χέρια κάνουν με ιδιαίτερο ζήλο.
Τα μεσάνυχτα, ήπιαμε κακάο
και ευχηθήκαμε στον σερ Έρνεστ χρόνια πολλά για τα 41α γενέθλιά του.
Αποχαιρετήσαμε τον ήλιο την 1η Μαΐου και εισήλθαμε σε περίοδο λυκόφωτος
την οποία θα ακολουθούσε το σκοτάδι του καταχείμωνου.
Η εξαφάνιση του ήλιου είναι λυπηρό γεγονός στις πολικές περιοχές,
όπου οι ατελείωτοι μήνες στο σκοτάδι
απαιτούν πνευματική και σωματική καταπόνηση.
Παρουσιάστηκε μια μορφή τρέλας μέσα στο καταχείμωνο.
Όλους τους είχε κυριεύσει η επιθυμία να κουρευτούν.
Ήταν πολύ διασκεδαστικό.
Μοιάζουμε με κατάδικους.
Ο συγκυβερνήτης, Γκρίνστριτ, χτύπησε την πόρτα της καμπίνας.
Είπε στον Σάκλετον "Το έργο μπορεί να ξεκινήσει, όποτε είστε έτοιμος".
Ο Σάκλετον είπε "Σε πέντε λεπτά, επίστρεψε και πες το".
Ο Γκρίνστριτ δεν φανταζόταν ότι λίγα λεπτά νωρίτερα,
ο Μεγάλος Εξερευνητής μού είχε πει τα τραγικά νέα.
Είπε "Το πλοίο δεν μπορεί να αντέξει έτσι, Καπετάνιε.
Είναι θέμα χρόνου.
Ό,τι αρπάζει ο πάγος, το κρατάει."
Θα μέναμε άστεγοι πάνω στον συμπαγή πάγο
από τον οποίο τόσο λίγοι επέστρεφαν.
Για τους άνδρες, ο Σάκλετον ήταν ο χαρούμενος αρχηγός
που τους οδηγούσε σε μια επιτυχημένη περιπέτεια.
Λίγα λεπτά αργότερα, ήμασταν στο Ριτζ και γελούσαμε με την καρδιά μας
με ένα μπουρλέσκ που οι άνδρες μας ανέβαζαν πια με τόση μαεστρία.
Το πλοίο είχε γίνει γι' αυτούς, και για μένα, το κέντρο του σύμπαντος.
Πώς θα ζήσουν χωρίς το σκάφος;
Φανταστείτε να ήσασταν σε ένα μικρό ξύλινο πλοίο.
Χωρίς GPS, χωρίς… τίποτα.
Κι ο αρχηγός λέει "Παρεμπιπτόντως, ακινητοποιηθήκαμε.
Θα περάσουμε τον χειμώνα εδώ".
Θα λέγατε "Τέλεια, θα με σκοτώσει η γυναίκα μου".
ΥΓΡΑΣΙΑ: 75% ΠΙΕΣΗ: 98,1 C
Όλα είναι τέλεια.
Το όχημα είναι έτοιμο. Όλα είναι έτοιμα, όπως κι η αλυσίδα.
Όμως, το πλοίο έχει ακινητοποιηθεί στον πάγο.
Είναι πολύ απογοητευτικό.
Δεν μπορούμε να φτάσουμε στην επόμενη θέση για την κατάδυση.
Και χάνουμε χρόνο.
Κάντε υπομονή.
-Υπομονή, υπομονή. Ναι. -Ναι, έτσι λένε.
Είναι καύσιμο ελικοπτέρων. Περιέχει 20.000 λίτρα καύσιμο ελικοπτέρων.
Χρησιμοποιούν ειδική τεχνική
όπου κουνούν το εμπορευματοκιβώτιο πέρα-δώθε στην πλώρη
για να κουνηθεί και να απεγκλωβιστεί το πλοίο.
Οπότε, ανεβάζουν το εμπορευματοκιβώτιο τώρα.
Και μετά θα αρχίσουν να προχωρούν.
Τις επόμενες δύο μέρες προχωράμε σταθερά προς αυτήν την κατεύθυνση,
μα μετά κάτι συμβαίνει, η πορεία αλλάζει
και κάθε έξι ώρες, υπάρχει νέα πρόγνωση καιρού.
Σας δίνω μια ιδέα για τις αβεβαιότητες που πρέπει να αντιμετωπίσουμε.
Το περιβάλλον της Ανταρκτικής είναι πολύ ξεχωριστό.
Είσαι τελείως αλλού.
Σαν να βγαίνεις από τον πραγματικό κόσμο.
Έχω χάσει το μέτρημα. Νομίζω ότι είναι η 25η μου αποστολή στην Ανταρκτική.
Τα ταξίδια στην Ανταρκτική είναι πολύ εθιστικά. Ρωτήστε τη γυναίκα μου.
Είναι κάτι που μόλις το δεις,
λαχταράς πάντα να γυρίσεις πίσω.
ΑΠΟΜΕΝΟΥΝ ΕΝΝΕΑ ΗΜΕΡΕΣ
Και ο Σάκλετον είχε αυτήν την ορμή να επιστρέψει στην Ανταρκτική.
Δύσκολα θα βρείτε κάποιον
με μεγαλύτερη εμπειρία στην περιοχή από τον Σίαρς.
Ήταν υπεύθυνος υλικοτεχνικής υποστήριξης
τη βρετανική ομάδα που αναλαμβάνει τις επιχειρήσεις της Ανταρκτικής.
Του απένειμε το Πολικό Βραβείο η ίδια η βασίλισσα.
Είναι το ίδιο που πήρε και ο Σάκλετον.
Ξεκίνησα τις αποστολές όταν ήμουν δεκαεπτά με δεκαοκτώ ετών
και συνέχισα στο πανεπιστήμιο.
Προέρχομαι από αγροτική οικογένεια από το Ντέβον της Αγγλίας.
Ήμουν δεμένος με τη γιαγιά μου
και η γιαγιά μου δεν είχε ποτέ την ευκαιρία να ταξιδέψει.
Η γιαγιά μου, ως κοριτσάκι, είχε πάει στο Έξετερ,
στο μουσείο της περιοχής. Είχαν μια παρουσίαση για την Ανταρκτική.
Και δεν την ξέχασε ποτέ.
Ήταν η πρώτη φορά που άκουσα για τον Έρνεστ Σάκλετον.
Η γιαγιά πάντα ήθελε εγώ και οι δύο αδελφοί μου
να γνωρίσουμε τον κόσμο.
Και να 'μαι, λοιπόν. Βρίσκομαι στην Αρκτική,
στην Ανταρκτική, σε διάστημα δύο γενεών.
ΑΥΓΟΥΣΤΟΣ 1915 ΗΜΕΡΑ 366
Πρώτη Αυγούστου 1915.
Στις 10:00 π.μ., η παγονησίδα άρχισε να κινείται κοντά μας,
σπρώχνοντας κομμάτια πάγου κάτω από το πλοίο
και στρίβοντάς μας προς τα δεξιά.
Νιώθαμε σαν Πυγμαίοι, καθώς εκατομμύρια τόνοι πάγου
έσπαζαν και θρυμματίζονταν παντού γύρω μας.
Συνέχεια σκεφτόμουν, "Πόσο μπορεί να κρατήσει αυτό; Πόσο;"
Όλα τα ξύλα αντιστέκονταν για να μη σπάσουν.
Τα καταστρώματα άνοιξαν. Οι πόρτες αρνούνταν να ανοίξουν ή να κλείσουν.
Το πάτωμα υποχώρησε, το μεταλλικό δάπεδο στο μηχανοστάσιο
διεστάλη και πετάχτηκε.
Όλα ήταν σε κατάσταση μεγάλης συμπίεσης.
Συνάντησα τον Νάπερ Τάντι Και με άρπαξε από το χέρι…
Άκουγαν το γραμμόφωνο όταν συνέβη.
Ένιωσαν ένα κύμα πίεσης.
Ήταν σαν σεισμός. Το πλοίο έτρεμε καθώς το πίεζε ο πάγος.
Ασκούταν συνεχής πίεση όλη μέρα. Η έντασή της αυξήθηκε στις 4:00 μ.μ.,
σπάζοντας το πηδάλιο, το ποδόστημα πηδαλίου και της πρύμνης.
Το πλοίο έβαζε γρήγορα νερό από την πρύμνη.
Είχα στήσει αντλίες, αύξησα τον ατμό και άνοιξα τις αντλίες στις 8:00 μ.μ.
Στραγγίζαμε το πλοίο τρία μερόνυχτα χωρίς να κοιμηθούμε.
Αλλά δεν μπορέσαμε να το αδειάσουμε.
Εκείνη τη στιγμή, συνέβη κάτι παράξενο.
Για μήνες, δεν είχαμε δει αυτοκρατορικούς πιγκουίνους.
Τώρα, οκτώ πιγκουίνοι εμφανίστηκαν ξαφνικά,
περπατώντας αργά προς το πλοίο.
Πάντα θεωρούσαμε αυτά τα πτηνά μουγγά, αλλά σ' αυτήν την περίπτωση,
άρχισαν να βγάζουν κραυγές σαν μοιρολόι για το πλοίο.
Το αποτέλεσμα αυτού του θρήνου ήταν δυσοίωνο και τρομακτικό.
Στις 26 Οκτωβρίου, ήρθε το τέλος.
Χάθηκε κάθε ελπίδα να πετύχουμε τον στόχο μας.
Ο Σάκλετον αντιμετώπισε την κρίση με ψυχραιμία.
Έδινε εντολές λες και ξεκινούσαμε απλώς κάποια εξόρμηση με έλκηθρα.
Αλλά για τον Σάκλετον, όχι μόνο ήταν μια απίστευτα επικίνδυνη εξέλιξη,
καθώς διέτρεχαν πια θανάσιμο κίνδυνο,
αλλά ήταν κι ένα σημάδι της πλήρους αποτυχίας της αποστολής.
Ο Σάκλετον ήταν στα χειρότερά του.
Χειρότερα δεν γίνεται. Σωματικά, ναι.
Αλλά ο Σάκλετον πίστευε ότι έχει πιάσει πάτο.
Ήξερε ότι αυτό ήταν το τέλος των ονείρων του.
Δεν υπήρχε προστασία από τον οργισμένο κόσμο του χιονιού και του ανέμου.
Είχαν δύσκολη πρώτη νύχτα. Κοιμήθηκαν στον πάγο.
Μάζεψαν πολλά για τους υπνόσακους. Δεν αρκούσαν.
Τρεις φορές τη νύχτα, η παγονησίδα ράγισε επικίνδυνα κάτω από τις σκηνές.
Μετακινηθήκαμε τρεις φορές.
Δεν μπορούσα να κοιμηθώ.
Περπατούσα πάνω-κάτω στο σκοτάδι.
Ο στόχος τώρα ήταν να διασφαλιστεί η ασφάλεια του πληρώματος.
Άλλαξε γνώμη. Δεν θα περπατούσε στην Ανταρκτική.
Μέσα σε αυτό το 12ωρο, άλλαξε τελείως οπτική.
Κι από εκείνη τη στιγμή, εστίασε στο να φέρει τους άνδρες πίσω.
Το επόμενο πρωί, ο Σάκλετον και ο Γουάιλντ,
σαν καλοί Σαμαρείτες, έφτιαξαν ζεστό τσάι για όλους.
Πήγαν το τσάι σε όσους ήταν στις σκηνές.
Ο Σάκλετον έβγαλε έναν χαρακτηριστικό λόγο,
έναν λόγο που μόνο αυτός μπορούσε να βγάλει.
Είπε στους άνδρες να μην ανησυχούν που χάθηκε το πλοίο
και τους διαβεβαίωσε
ότι με σκληρή προσπάθεια, δουλειά και πιστή συνεργασία,
θα κατάφερναν να φτάσουν στην ξηρά.
Αυτή η ομιλία είχε άμεσα αποτελέσματα. Το ηθικό μας αναπτερώθηκε.
Αποφασίστηκε να διασχίσουν τις παγονησίδες
και να μεταβούν σε ένα μικρό νησί που λεγόταν Πολέτ.
Έπρεπε να πάρουμε τις βάρκες
γιατί το τελευταίο μέρος του ταξιδιού θα γινόταν δια θαλάσσης.
Όλοι άρχισαν να προετοιμάζονται για το ταξίδι.
Μας ζητήθηκε να αλλάξουμε ρούχα.
Η στολή μας ήταν μια σαλοπέτα Burberry πάνω από ζεστά εσώρουχα,
ένα απλό παντελόνι και ένα χοντρό πουλόβερ.
Ο Σάκλετον αποφάσισε να κόψει
ως και το τελευταίο γραμμάριο περιττού βάρους.
Για άλλη μια φορά, έκανε την αρχή όταν πέταξε ένα χρυσό ρολόι,
μια χρυσή ταμπακιέρα και πολλές χρυσές λίρες.
Έκοψα το ξευδόφυλλο από τη Βίβλο που μας δώρισε η βασίλισσα Αλεξάνδρα
με τα χειρόγραφά της.
Η εντολή ήταν ο προσωπικός εξοπλισμός να μην ξεπερνά ένα κιλό ανά άτομο.
Αυτό σήμαινε ότι έπρεπε να πάρουμε μόνο τα απολύτως απαραίτητα.
Λίγο αφότου φύγαμε από το πλοίο, άκουσα τον Σάκλετον να με φωνάζει.
"Τι είπατε, κύριε;" ρώτησα. "Το μπάντζο σου", απάντησε ο Σάκλετον.
Αυτό είναι το μπάντζο που έσωσε ο Σάκλετον πριν βυθιστεί το πλοίο.
Το αποκάλεσε Βασική Ιατρική του Πνεύματος.
Την επόμενη μέρα, ξεκινήσαμε πορεία προς τα δυτικά.
Τα σκυλιά έσυραν τα αποθέματα στα επτά μικρότερα έλκηθρα.
Εγώ ήμουν υπεύθυνος για 16 άνδρες
και σύραμε τις τρεις βάρκες που είχαμε τοποθετήσει σε έλκηθρα.
Οι βάρκες ζύγιζαν περίπου έναν τόνο η καθεμιά μαζί με τον εξοπλισμό.
Η πορεία ήταν τρομακτική και η δουλειά απαίσια
και η πρόοδός μας ήταν πολύ αργή για την ενέργεια που δαπανούσαμε.
Δεν έφτασαν μακριά. Δύο μέρες μετά, τα παράτησαν και έστησαν καταυλισμό.
Ο νέος καταυλισμός, τον οποίο είπαμε Ωκεάνιο Καταυλισμό,
βρισκόταν δυόμισι χιλιόμετρα μακριά από τον υγρό τάφο του Endurance.
Ο σκοτεινός θάλαμος διαλύθηκε.
Και βρήκαμε ότι ήταν κάτω από δύο μέτρα μαλακού πάγου.
Αλλά τι κάνει κανείς όταν έχει θάψει θησαυρό αξίας 20.000 λιρών
κάτω από δύο μέτρα μαλακού πάγου;
Την έκανα και γρήγορα χώθηκα στον πάγο ψάχνοντας τις ταμπακιέρες.
Ανέσυρα γρήγορα την πρώτη ταμπακιέρα.
Πήρα μια ανάσα. Χώθηκα ξανά στον πάγο και βγήκα με τη δεύτερη ταμπακιέρα.
Το πλοίο άρχισε να κινείται βίαια υπό την πίεση του πάγου.
Δεν μπορούσαμε παρά να σπεύσουμε στην παγονησίδα
όσο πιο γρήγορα μπορούσαμε.
Ο Σάκλετον γύρισε στο πλοίο για τελευταία φορά
και πήρε το πιστόλι φωτοβολίδων.
Ο Χέρλι, ο Γουάιλντ κι εγώ μπήκαμε στο πλοίο
και ρίξαμε μια βόμβα για να το αποχαιρετίσουμε.
Ο Σάκλετον ο ίδιος είδε πρώτος το πλοίο να γλιστρά.
Είδε το φουγάρο να τινάζεται.
Τρέξαμε πάνω στην πλατφόρμα που είχε στηθεί.
Από εκεί είδαμε να πεθαίνει το πλοίο που μας κουβάλησε τόσο μακριά
και που έδωσε τη πιο γενναία μάχη που έχει δώσει ποτέ πλοίο.
Ο Σάκλετον είπε σιωπηλά στους άνδρες "Χάθηκε, παιδιά".
Ο Σάκλετον τούς έλεγε επανειλημμένα
ότι αυτό που περίμενε από όλους τους ήταν η αισιοδοξία.
Πώς να μη σκέφτονται ποιες ήταν στ' αλήθεια οι πιθανότητες επιβίωσης;
Πρέπει να ομολογήσω ότι οι πιθανότητες επιβίωσης ήταν μηδαμινές.
ΥΠΟΒΡΥΧΙΑ ΑΝΑΖΗΤΗΣΗ ΕΞΙ ΑΠΟΜΕΝΟΥΝ ΕΝΝΕΑ ΗΜΕΡΕΣ
Εντάξει, ας βρούμε το Endurance!
Πρέπει να το βρούμε τώρα. Δεν θέλω να περιμένω άλλο.
Πήραμε όλα τα δεδομένα;
-Ναι, είμαστε έτοιμοι. -Ας το κάνουμε.
Υπάρχει μια προκατάληψη στο επάγγελμά μας.
Αν δεν πιστεύεις σ' αυτό, δεν θα γίνει τίποτα.
Έτσι, παρόλα αυτά, προσπαθούμε να πιστέψουμε σ' αυτό και σκεφτόμαστε
"Εντάξει, θα αλλάξει η τύχη μας". Θα μπορέσουμε να το βρούμε".
Θέση βύθισης.
-Ελάτε τώρα! -Είναι ναυάγιο.
Ελάτε τώρα, παιδιά!
Ανοίξτε το μπαρ! Ανοίξτε το μπαρ! Ανοίξτε το μπαρ!
-Ναι; -Καλημέρα, Μένσον.
-Έχεις νέα; -Καλά νέα.
Τζον!
Εντάξει.
Θα απογοητευτούμε αν είναι βράχια τελικά.
Πλάκα κάνω. Δεν είναι δυνατόν.
Αυτό είναι. Να η μεγάλη στιγμή. Βρήκαμε το ναυάγιο του Endurance.
-Είμαστε απολύτως σίγουροι; -Χριστέ μου. Ναι!
Θα το πιστέψω μόνο όταν το δω.
Σχετικά μ' αυτό,
επειδή το όχημα δεν είχε πολλή μπαταρία,
δεν μπορέσαμε να ακολουθήσουμε το συνηθισμένο πρωτόκολλο
και να βιντεοσκοπήσουμε το ναυάγιο.
Θα πρέπει να εξασφαλίσουμε τα δεδομένα στην επόμενη κατάδυση.
-Γεια σας, κύριοι. -Γεια!
-Ας μου δείξει κάποιος. -Ναι.
-Θεέ μου! -Εκεί πέρα.
-Κοιτάξτε! -Και ήταν μόλις 400 μέτρα βόρεια.
Από τη θέση που έδωσε ο Γουόρσλι;
-Ναι. -Δεν το πιστεύω.
-Δεν το πιστεύω. Έχω μείνει άναυδος. -Ούτε εμείς το πιστεύουμε.
Παιδιά, σας ευχαριστώ.
Είναι η καλύτερη στιγμή της ζωής μου
και είμαι περήφανος και χαρούμενος που τη μοιράζομαι μαζί σας.
Ναι.
Ζήτω.
Μένσον, η αισιοδοξία εναλλάσσεται διαρκώς με την απαισιοδοξία
-τις τελευταίες… -Ναι, έτσι ήταν. Ναι.
Μα είμαστε ακριβώς στο σημείο που ο Γουόρσλι είπε ότι βυθίστηκε.
Ποτέ στη ζωή μου δεν έχω δει ναυάγιο να είναι εκεί όπου μου έλεγαν.
Να το, να το.
-Τι λες, Νίκο; -Λέω ότι δεν ξέρω.
Έχω ενδείξεις, αλλά όχι αποδείξεις.
Δεν μ' αρέσει η γκρίζα ζώνη. Μ' αρέσει το μαύρο και το άσπρο.
Εξήντα πέντε μοίρες, 16,5 νότια.
Πενήντα δύο μοίρες, τέσσερις δυτικά. Κανένα νέο.
Υπομονή. Υπομονή. Υπομονή.
Ελπίζαμε φυσικά να παρασυρθούμε βόρεια στην άκρη της παγονησίδας
και τότε, όταν ο πάγος θα είχε σπάσει αρκετά,
να μπούμε στις βάρκες και να κάνουμε κουπί ως την πλησιέστερη στεριά.
ΦΕΒΡΟΥΑΡΙΟΣ 1916 ΗΜΕΡΑ 552
Στις 3 Φεβρουαρίου, το κακάο έχει τελειώσει εδώ και καιρό
και το τσάι έχει σχεδόν αδειάσει.
Σύντομα, θα μας έχει απομείνει μόνο γάλα.
Τρώγαμε σχεδόν αποκλειστικά κρέας.
Έπρεπε να πιάσουμε πιγκουίνους και φώκιες πριν μαγειρέψουμε.
Για να μαγειρέψουμε, φτιάξαμε κουζίνα.
Τον φτιάξαμε με φουγάρο, με δοχεία μπισκότων και έναν κουβά μπογιάς.
Μου πήρε οκτώ ώρες να μαγειρέψω.
Αυτές τις οκτώ ώρες, ο πάγος από κάτω έλιωνε και ο φούρνος έπεφτε.
Δεν με πείραξε γιατί δεν έχασα μπουκιά.
Απλώς τα μάζευα και τα έβαζα πίσω στην κατσαρόλα.
Δεν μπορούσαν να κάνουν αλλιώς.
Η μονοτονία της ζωής εδώ μας σπάει τα νεύρα.
Δεν έχεις τι να κάνεις, δεν μπορείς να περπατήσεις.
Τότε είναι που πέφτει το ηθικό,
όταν δεν έχεις απολύτως τίποτα να κάνεις
και δεν μπορείς να κάνεις τίποτα γι' αυτό.
Τότε, άρχισαν οι καβγάδες.
Τρίτη 28 Μαρτίου.
Σήμερα το πρωί είχαμε πολλές δυσάρεστες εξελίξεις.
Χύθηκε το πολύτιμο ζεστό γάλα του Γκρίνστριτ και κατέρρευσε.
Σιωπηλά, μαζευτήκαμε όλοι
και ρίξαμε λίγο γάλα στην κούπα του.
Αυτό δείχνει πόσο τσιτωμένοι ήταν όλοι,
αλλά και ότι πρόσεχαν ο ένας τον άλλον.
ΥΠΟΒΡΥΧΙΑ ΑΝΑΖΗΤΗΣΗ ΠΕΝΤΕ
Τέλεια.
Ρόμπι, όλα είναι ασφαλισμένα. Ρίξαμε στη θάλασσα τα μπόσικα.
Μπορείς να βουτήξεις.
Εντάξει. Ελήφθη. Αρχικά, κατάδυση στα 100 μέτρα.
Αυτή η κατάδυση μπορεί να κάνει τη διαφορά
μεταξύ των ισχυρισμών ότι βρήκαν ένα ναυάγιο
και του ότι είδαν το Endurance.
Θα πάμε για μια γρήγορη επιθεώρηση; Ποιο είναι το σχέδιο;
-Ναι, παρακαλώ. -Εντάξει. Θα κάνω μια γύρα.
Έρχομαι.
Ναι.
-Είμαστε στον στόχο τώρα; -Ναι, αυτό είναι.
Εμένα μου μοιάζει με βυθό, σαν…
Σταμάτα.
Μοιάζει με κουτάλι που προεξέχει.
-Έτσι δεν είναι; -Κοίτα το σχήμα του.
Νομίζω ότι είναι βράχος.
Έχει θαλάσσια φυτά εδώ. Μοιάζει με ξύλο.
Θα έλεγα ότι ίσως είναι βαρύ ξύλο.
-Μπορεί να είναι και σανίδες. -Εντάξει.
Είναι αλήθεια πως ούτε τα βίντεο είναι πολύ καθαρά,
αλλά δεν φαίνεται κανένα ναυάγιο.
Δεν υπάρχει λόγος να μείνουμε εδώ.
-Συνεχίστε την έρευνα. -Συνεχίστε την έρευνα.
Δεν υπάρχει αμφιβολία. Ενώπιόν μας έχουμε συντρίμμια.
Είναι τεχνητά, από το ναυάγιο.
Ανήκουν στο πλοίο, αλλά δεν είναι το ίδιο το πλοίο.
Ναι.
Ένιωσα μεγάλη λύπη στο μυαλό και στην καρδιά μου.
Άκουγα τον Σάκλετον να ξεκαρδίζεται
κάπου στο βάθος γιατί γελοιοποιηθήκαμε.
Και ξαφνικά, το ρολόι που σταμάτησε, άρχισε ξανά.
"Τικ, τοκ, τικ, τοκ".
Και συνεχίζουμε τον αγώνα ενάντια στον χρόνο.
Σηκώστε το!
ΥΠΟΒΡΥΧΙΑ ΑΝΑΖΗΤΗΣΗ ΕΝΝΕΑ ΑΠΟΜΕΝΟΥΝ ΕΞΙ ΜΕΡΕΣ
Αυτές οι πλευρικές σαρώσεις μπορούν να σε παραπλανήσουν.
Έχουμε κάνει τεράστια λάθη στο παρελθόν.
Βρήκαμε το υποβρύχιο, αλλά δεν το αναγνωρίσαμε.
Νομίζαμε ότι έσφαλλε. Πολύ ακριβό λάθος.
Μερικές φορές, τα πράγματα δεν πάνε καλά στη ζωή.
Όλοι το έχουμε αντιμετωπίσει.
Τώρα ανακάμπτει από τις αντιξοότητες. Το 2019, ήταν εφιάλτης.
Ο απόλυτος εφιάλτης.
Έγραψες στο μπλογκ σου, Μένσον, ότι γυρίσαμε με την ουρά στα σκέλια.
Δεν θα το έθετα έτσι ακριβώς, αλλά αυτό…
-Αυτό κάναμε. -Αυτό είπες. Και να 'μαστε.
Ενίοτε πρέπει να αποτύχεις για να επιτύχεις.
ΜΑΡΤΙΟΣ 1916 ΗΜΕΡΑ 580
Είχαμε φαγητό μόνο για τέσσερις εβδομάδες ακόμη.
Δεν είχαμε τίποτα να προφυλαχθούμε από το κρύο παρά μόνο τις σκηνές.
Απρακτούμε και σπαταλάμε τη ζωή μας, ενώ η Γη είναι σε εμπόλεμη κατάσταση
και δεν γνωρίζουμε πώς πηγαίνει ο πόλεμος.
Λόγω της έλλειψης τροφής και του πως ό,τι θέλαμε
μπορούσαμε να το βρούμε μόνοι μας, διέταξα να πυροβολήσουν τα σκυλιά.
Πυροβόλησα τον Σείριο σήμερα.
Πήγαινε κόντρα στα πιστεύω μου να βάλω τέλος στη ζωή του νεαρού ζώου,
το οποίο με πλησίαζε με χαρά όλη την ώρα.
Έτρεμα τόσο πολύ που χρειάστηκα δύο φυσίγγια για να τον αποτελειώσω.
Καημένο ζωάκι.
Τα πιο νεαρά κουτάβια που γεννήθηκαν στο πλοίο πυροβολήθηκαν,
όπως και η κυρία Τσίπι, η γάτα του ξυλουργού.
Δεν είχε πλάκα να τρως τα σκληρά γέρικα σκυλιά,
αλλά τα κουταβάκια ήταν τρυφερά.
Ένας απλός παρατηρητής μπορεί να πει τον εξερευνητή ψυχρό κι άκαρδο,
ιδίως αν δει ότι τους τρέχουν σάλια, ενώ θα περίμενε κανείς να δακρύζουν.
Η πείνα μάς ρίχνει όλους στο επίπεδο των ζώων.
ΑΠΡΙΛΙΟΣ 1916 ΗΜΕΡΑ 618
Στις 9 Απριλίου, η παγονησίδα σπάει ξανά και είναι αβάσταχτο.
Δεν μπορούν να ζήσουν σε κομμάτια πάγου
και τα πηγαίνουν στις βάρκες.
Το να μπεις σε ανοιχτή βάρκα είναι ό,τι πιο τρομερό μπορείς να κάνεις.
Ο Σάκλετον ανέλαβε τη μια βάρκα, ο Χάντσον τη μικρότερη,
κι εγώ ήμουν υπεύθυνος για την τρίτη.
Ευθύς εξαρχής είχαμε προβλήματα.
Περνούσαμε ένα φαρδύ πέρασμα.
Ο Σάκλετον ήταν στην πρώτη βάρκα
όταν τον ακούσαμε να φωνάζει και να δείχνει αριστερά.
Δεν πίστευα στα μάτια μου.
Ο πάγος μάς πλησίαζε σαν παλιρροϊκό κύμα.
Φωνάζαμε "πίσω ολοταχώς" και τραβούσαμε κουπί για να σωθούμε.
Και οι δυο μας απομακρυνθήκαμε από το σημείο πρόσκρουσης.
ΠΙΝΑΚΑΣ ΤΟΥ ΤΖΟΡΤΖ ΜΑΡΣΤΟΝ
Το ταξίδι έγινε πολύ πιο δύσκολο μετά.
Οι άνδρες παθαίνουν διάρροια, το νερό είναι μολυσμένο,
τα ρούχα τους παγώνουν πάνω τους.
Τα πόδια τους είναι βυθισμένα στο παγωμένο θαλασσινό νερό.
Είχαν πολλές ελπίδες όταν παρατηρούσαν τη θέση το μεσημέρι.
Ο Γουόρσλι εντόπισε τον ήλιο.
Ένιωσαν θλιβερή απογοήτευση.
Αντί να κάνουν πρόοδο, κατάλαβαν προς μεγάλη τους απογοήτευση
ότι βρίσκονταν 48 χιλιόμετρα ανατολικά από εκεί που είχαν ξεκινήσει.
Δεδομένης της έντασης του ανέμου.
Το νησί Έλεφαντ γίνεται γρήγορα ο πιο προφανής προορισμός.
ΝΗΣΙ ΕΛΕΦΑΝΤ 9 ΑΠΡΙΛΙΟΥ
Η στάθμη νερού κι ο άνεμος αυξάνονται και καταφεύγουμε σε μια παγονησίδα
και προσευχόμαστε να μη σπάσει κατά τη διάρκεια της νύχτας.
Δεν είχαμε κοιμηθεί εδώ και 48 ώρες.
Ήμαστε βρεγμένοι, παγωμένοι και δυστυχισμένοι.
Όταν ξυπνήσαμε το επόμενο πρωί, είχε θαλασσοταραχή.
Ο πάγος μας είχε περικυκλώσει
και μας σφυροκοπούσαν τεράστιες παγονησίδες.
Δεν υπήρχε περίπτωση να σωθούμε.
Και σαν να μην έφτανε αυτό, εμφανίστηκε μια ρωγμή στο κέντρο.
Νομίζαμε ότι αυτό ήταν το τέλος.
Και όλοι μας φτάσαμε στο σημείο να δώσουμε τα χέρια και να πούμε,
"Τα λέμε, παιδιά. Ήρθε το τέλος. Ήταν ωραία όσο κράτησε".
Όταν έγινε ένα θαύμα.
Ο πάγος άρχισε να υποχωρεί χάρη σε κάποιο κόλπο του ρεύματος
και μας άφησε σε μια μεγάλη έκταση ανοιχτής θάλασσας.
Είναι μία πιθανότητα στο εκατομμύριο
που καμιά φορά συμβαίνει την κατάλληλη στιγμή.
Ο Σάκλετον ανησυχούσε για την κατάσταση πολλών αντρών του.
Είχαμε πρησμένα στόματα και μετά βίας αγγίζαμε το φαγητό.
Διψούσαμε τρομερά τώρα.
Ανακαλύψαμε ότι θα νιώθαμε ανακούφιση
μασουλώντας κομμάτια ωμού κρέατος φώκιας
και καταπίνοντας το αίμα.
Αλλά η δίψα μας πολλαπλασιάστηκε λόγω της αλμυρότητας της σάρκας.
Εντοπίζουν το νησί Έλεφαντ το απόγευμα.
Δεν μπορούν να ρισκάρουν να πλησιάσουν νύχτα.
Επιλέγουν να δέσουν τις βάρκες μαζί και να περιμένουν στη θάλασσα.
Με έπιασε ναυτία εκείνο το βράδυ
και ήμουν δυστυχισμένος, παγωμένος και άρρωστος.
Ο ΜακΛέοντ μούγκριζε όλη νύχτα.
Καταριούνταν ο ένας τον άλλον, τη θάλασσα, το πλοίο,
και όλα ήταν καταραμένα.
Τότε, ο Περς Μπλάκμποροου έπαθε κρυοπαγήματα στα δάχτυλα.
Βρίσκονται σε κατάσταση απίστευτης δυστυχίας.
Ο Γουάιλντ είπε για εκείνη τη νύχτα ότι το μισό πλήρωμα είχε τρελαθεί,
ήταν αβοήθητοι και απελπισμένοι.
Επεκτείναμε την έρευνα, αλλά προς το παρόν δεν βρήκαμε τίποτα.
Αυτό είναι ένα κομμάτι του Endurance.
ΝΙΚΟ ΒΙΝΣΕΝΤ ΥΠΕΥΘΥΝΟΣ ΑΠΟΣΤΟΛΗΣ
Εντάξει; Μόνο αυτό μπορούμε να πούμε.
Τώρα πρέπει να καλύψουμε τη μέγιστη έκταση σε ελάχιστο χρόνο
και να καλύψουμε ολόκληρη την περιοχή.
ΠΕΡΙΟΧΗ ΕΡΕΥΝΑΣ
ΥΠΟΒΡΥΧΙΑ ΑΝΑΖΗΤΗΣΗ ΔΕΚΑ ΑΠΟΜΕΝΟΥΝ ΕΞΙ ΗΜΕΡΕΣ
ΥΠΟΒΡΥΧΙΑ ΑΝΑΖΗΤΗΣΗ ΔΩΔΕΚΑ ΑΠΟΜΕΝΟΥΝ ΤΕΣΣΕΡΙΣ ΗΜΕΡΕΣ
ΥΠΟΒΡΥΧΙΑ ΑΝΑΖΗΤΗΣΗ ΔΕΚΑΕΠΤΑ ΑΠΟΜΕΝΕΙ ΜΙΑ ΗΜΕΡΑ
Τι να κάνουμε για να το βρούμε;
-Δεν ξέρω. -Τι; Τι άλλο;
Ζήτησα παράταση από το Ίδρυμα Ναυτικής Κληρονομιάς.
Και συμφώνησαν. Μπορούμε να μείνουμε άλλες δέκα μέρες.
Αλλά όλα εξαρτώνται από την κρίση σου ως καπετάνιος
αν είναι ασφαλές να μείνουμε εδώ.
Δεν είμαι αντίθετος. Ο πάγος ορίζει τι πρέπει να γίνει.
Λέγαμε να το εξετάζουμε σε ωριαία βάση μαζί σας.
Το μόνο που πρέπει να κάνω είναι να βεβαιωθώ
να μη μείνουμε εδώ και γίνουμε κι εμείς σαν τον Σάκλετον.
ΑΠΟΜΕΝΟΥΝ ΔΕΚΑ ΗΜΕΡΕΣ
ΥΠΟΒΡΥΧΙΑ ΑΝΑΖΗΤΗΣΗ 18
Η ακτή του νησιού Έλεφαντ αποτέλεσε φράγμα,
έναν απότομο γκρεμό και παγετώνα,
άγριους και αφάνταστα βάναυσους.
Δεν θα αναγνωρίζατε τους άνδρες που αποβιβάστηκαν στο νησί Έλεφαντ,
σε σχέση μ' αυτούς που μπήκαν στα πλοία πριν μία βδομάδα,
πια καταβεβλημένοι και ταλαιπωρημένοι, με κρυοπαγήματα από την έκθεση.
Γεράσαμε είκοσι χρόνια σε μια βδομάδα.
Πολλοί υπέφεραν από προσωρινή σύγχυση, περπατούσαν άσκοπα,
άλλοι έτρεμαν λες και ήταν παράλυτοι.
Γελούσαν ακατάπαυστα, μάζευαν πέτρες
και άφηναν χούφτες να κυλήσουν ανάμεσα στα δάχτυλα
σαν τσιγκούνηδες που κομπάζουν για το χρυσάφι.
Σκεφτείτε τη χαρά μας όταν πατήσαμε στη στέρεη γη
μετά από 170 μέρες ζωής πάνω σε μια παγονησίδα.
Το πρώτο που κάναμε ήταν να πιούμε ποτό.
Και τα εκατό να φτάσω,
δεν θα ξεχάσω ποτέ την αίσθηση του ζεστού ροφήματος στον λαιμό μου.
Ευχήθηκα να είχα λαιμό καμηλοπάρδαλης
για να παρατείνω αυτήν την υπέροχη αίσθηση.
"Δόξα τω Θεώ που δεν σκότωσα άνδρα μου",
είπε ο Σάκλετον στην πρώτη μας εμπιστευτική συζήτηση στο νησί.
Ο Σάκλετον πάντα επέμενε ότι η απόλυτη ευθύνη
για ό,τι μας συνέβαινε βάραινε εκείνον και κανέναν άλλον.
Η στάση του ήταν σχεδόν πατριαρχική.
Αυτό ίσως εξηγεί την αναμφισβήτητη αφοσίωση των ανδρών σε εκείνον.
Η πρώτη μας δουλειά ήταν να χτίσουμε ένα σπίτι.
Στοιβάξαμε μερικές πέτρες, αναποδογυρίσαμε τις δύο μικρές βάρκες
και γεμίσαμε με πάγο και χιόνι τις ρωγμές.
Ήταν μια φρικτή καλύβα. Στην αρχή, δεν είχαμε φως.
Φτιάξαμε μια λάμπα βράζοντας το λίπος μιας φώκιας
με έναν επίδεσμο για φιτίλι.
Η λάμπα έκαιγε βγάζοντας μια μικρή φλόγα γεμάτη καπνό
που έκανε το σκοτάδι να φαίνεται πιο σκοτεινό.
Αλλά ο Σάκλετον πολύ γρήγορα κατάλαβε ότι δεν μπορούσαν να μείνουν.
Δεν πήγαιναν εκεί οι φαλαινοθήρες.
Κανείς δεν θα τους έσωζε εκεί.
Αν μέναμε, θα πεθαίναμε από λιμοκτονία ή από έκθεση σε κίνδυνο.
Η κατάσταση ήταν απελπιστική.
Αλλά και πάλι, ο αρχηγός μας στάθηκε στο ύψος των περιστάσεων.
Κρίνει ότι ο μόνος ρεαλιστικός τρόπος διαφυγής είναι να πάρει μαζί του
πέντε δυνατούς ναυτικούς
και να χρησιμοποιήσουν τους ανέμους για να διανύσουν 1.287 χλμ.
διασχίζοντας τον πιο τρομακτικό ωκεανό του πλανήτη προς τη Νότια Γεωργία,
όπου θα γυρέψουν βοήθεια και θα γυρίσουν
να σώσουν όσους άφησαν πίσω.
"Φοβάμαι πως είναι μια απέλπιδα προσπάθεια", είπε.
"Δεν ζητώ από κανέναν να έρθει αν δεν έχει ζυγίσει τις πιθανότητες".
Μόλις έπαψε να μιλάει, όλοι προσφέρθηκαν.
Επέλεξαν πέντε από εμάς.
Για να έχει καλύτερες πιθανότητες, έκανε κάποιες αλλαγές
στη μεγαλύτερη και πιο αξιόπλοη σωσίβια λέμβο, την James Caird.
Είχε βάλει παραπάνω σανίδες στο πλάι.
Κάλυψαν μέρος της ανοιχτής βάρκας με καραβόπανο.
Γέμισαν το κάτω μέρος με έρμα
κι έβαλαν το κατάρτι μιας άλλης βάρκας στην καρίνα για να μην λυγίζει τόσο.
Ήταν 23 Απριλίου.
Το Caird κοντεύει να ολοκληρωθεί. Θεού θέλοντος, φεύγει αύριο.
Είναι φρικτό να αντικρίζεις τους συντρόφους σου.
Ανθρώπους με τους οποίους έχετε περάσει τόσα μαζί.
Και να συνειδητοποιείς ότι πιθανότατα είναι η τελευταία φορά.
Και να ξέρουν ότι αν δεν επιστρέψεις, θα πεθάνουν από ασιτία.
Στις 12:30 π.μ., το Caird σάλπαρε μετά από τρεις επευφημίες στην ακτή.
Προσποιούμασταν ότι ήμαστε ευδιάθετοι κι επευφημούσαμε τους συντρόφους μας.
Αν και στις καρδιές μας, νιώθαμε κατά περίεργο τρόπο απελπισμένοι.
Κρύο. Κρύο. Κρύο. Κρύο.
Ο πάγος το σταματά.
Έχει παγωνιά.
Είχε παγωνιά. Τα παιδιά δουλεύουν και δεν παραπονιούνται,
απλώς συνεχίζουν.
Αλλά κουράζονται κι αυτό σε καταβάλλει.
ΥΠΟΒΡΥΧΙΑ ΑΝΑΖΗΤΗΣΗ 21
Έλα, έλα, έλα.
Θα ήταν καλό να δούμε λίγα συντρίμμια με ένα βέλος.
ΥΠΟΒΡΥΧΙΑ ΑΝΑΖΗΤΗΣΗ 23
Δεν βρίσκουμε τίποτα.
Η θερμοκρασία θα πέσει κατακόρυφα μέσα στις επόμενες μέρες.
Θα πρέπει να σταματήσουμε την έρευνα.
ΥΠΟΒΡΥΧΙΑ ΑΝΑΖΗΤΗΣΗ 25 ΑΠΟΜΕΝΟΥΝ ΕΞΙ ΗΜΕΡΕΣ
Είναι κάπως αποθαρρυντικό τώρα, έτσι;
-Ναι. -Είναι σαν…
Εντάξει, θα σταματήσουμε τώρα.
-Ναι. -Εντάξει. Τελειώσαμε.
Δεν ήταν εκεί.
Οι ελπίδες σου εκτοξεύονται και μετά,
είναι σαν να σου ρίχνουν μια γροθιά και πέφτεις κάτω.
Τελειώνουν οι μέρες, έτσι;
-Ναι. -Ναι.
Στις 24 Απριλίου, ο Σάκλετον ξεκινά και έπραξε σοφά.
Την επόμενη μέρα, το νησί Έλεφαντ ήταν περικυκλωμένο από πάγο.
Θα 'χαν παγιδευτεί εκεί για άλλον ένα χειμώνα.
Ο ωκεανός νότια του Κέιπ Χορν στα μέσα Μαΐου
είναι γνωστός ως η πιο θυελλώδης επιφάνεια νερού στον κόσμο.
Το πλοίο μας ήταν τόσο μικρό και η θάλασσα τόσο απέραντη
που συχνά τα πανιά μας ανέμιζαν στην ηρεμία ανάμεσα στα κύματα.
Η θάλασσα έσκαγε πάνω μας χύνοντας ρυάκια νερού παντού
και νιώθαμε σαν να ήμασταν κάτω από καταρράκτη.
Σταδιακά, το αδιάκοπο μούλιασμα έκανε τα πόδια μας να πρήζονται,
να ασπρίζουν και να χάνουν κάθε ευαισθησία.
Στο νησί Έλεφαντ, είκοσι δύο άνδρες περίμεναν την αρωγή
που μόνο εμείς μπορούσαμε να τους εξασφαλίσουμε.
Ήταν σε δεινότερη θέση από ότι εμείς.
Η καλύβα ήταν γεμάτη, σκοτεινή και βρώμικη όπως κι εμείς.
Δεν είχαμε ψωμί ή μπισκότα και συχνά περνούσαν μέρες ολόκληρες
χωρίς να εμφανίζονται φώκιες ή πιγκουίνοι στο νησί.
Νομίζω ότι λίγοι στον κόσμο
έχουν πεινάσει όσο εμείς κι έχουν τελικά επιβιώσει.
Η ζωή εδώ είναι ανυπόφορη.
Προσευχόμαστε το Caird να φτάσει στη Νότια Γεωργία
και να φέρει βοήθεια αμέσως.
Ο Γουόρσλι τούς δείχνει την πορεία για τη Νότια Γεωργία.
Αν την προσπερνούσαν, δεν θα υπήρχε τίποτα μέχρι τις ακτές της Αφρικής.
Χιλιάδες μίλια μπροστά.
Θα χάνονταν κάπου στον Νότιο Ατλαντικό.
Τα μεσάνυχτα, ήμουν στο πηδάλιο
και ξαφνικά πρόσεξα μια γραμμή καθαρού ουρανού.
Είπα στους άλλους άνδρες ότι ο ουρανός καθαρίζει.
Ένα λεπτό αργότερα, κατάλαβα ότι αυτό που είχα δει
ήταν η λευκή αφρισμένη κορυφή ενός πελώριου κύματος.
Φώναξα "Για όνομα του Θεού, κρατηθείτε γερά!"
Δεν είχα ξανασυναντήσει τόσο γιγαντιαίο κύμα.
Αλλά το πλοίο κατάφερε να αντέξει, μισογεμάτο με νερό.
Παλεύαμε όπως θα έκανε κάθε άνδρας που μάχεται για τη ζωή του.
Στις 3:00 π.μ., όταν είχαμε παγώσει κι είχαμε φτάσει στα όρια της αντοχής,
καταφέραμε να ανάψουμε τη φωτιά και να φτιάξουμε ζεστά ροφήματα.
Είδαν κάποια θετικά σημάδια.
Είδαν θαλασσοπούλια. Ήξεραν ότι δεν απομακρύνονται από την ξηρά.
Στη μία το μεσημέρι,
είδαμε τις κορυφές της Νότιας Γεωργίας μπροστά μας.
Αλλά όταν έφτασαν στη Νότια Γεωργία, ήταν στη λάθος πλευρά του νησιού.
Ήθελαν να πάνε στην άλλη πλευρά,
όπου βρίσκονταν οι φαλαινοθηρικοί σταθμοί.
Ο Σάκλετον νόμιζε ότι ο Βίνσεντ κι ο ΜακΝίς ήταν ετοιμοθάνατοι.
Δεν μπορούσε να ρισκάρει να κάνει τον γύρο της Νότιας Γεωργίας.
Σταμάτησαν όταν σκοτείνιασε. Δεν μπορούσαν να βγουν στην ακτή
χωρίς να βλέπουν καλά.
Ξαφνικά, ο άνεμος μετατοπίστηκε στην ακτή
και πήρε διαστάσεις βίαιης θύελλας.
Το κατάρτι λύγισε λόγω της έντασης και νομίζαμε ότι θα σπάσει.
Οι σανίδες στις δύο πλευρές ανοιγόκλειναν
και μεγάλες ποσότητες νερού χύνονταν μέσα στο πλοίο.
Οι πιθανότητες να επιβιώσουμε φαινόντουσαν μικρές.
Οι περισσότεροι νιώθαμε ότι το τέλος ήταν πολύ κοντά.
Και τότε, πάνω που τα πράγματα φαίνονταν άσχημα, όλα άλλαξαν.
Ο άνεμος άλλαξε ξαφνικά.
Συχνά με εκπλήσσει
η λεπτή γραμμή που χωρίζει την επιτυχία από την αποτυχία
και η απότομη αλλαγή που σε οδηγεί από την καταστροφή στην ασφάλεια.
Τελικά, στις 10 Μαΐου, πέρασαν μέσα από κάτι βράχια.
Αποβιβάστηκαν και σύρθηκαν στην παραλία.
Άλλη μια νύχτα στη θάλασσα και θα πέθαιναν σίγουρα.
-Παραμένει… -Άπιαστο.
Η γαλάζια γραμμή συμβολίζει την περιοχή που καλύψαμε
κι η εναπομείνασα μεγάλη περιοχή είναι το νότιο κανάλι.
Η επόμενη κατάδυση θα γίνει εδώ και θα κινηθούμε ανατολικά.
Και μετά; Λες να μείνουμε κι άλλο στα νότια;
Προς το παρόν, η διαταγή μου είναι…
-Καλύψτε την περιοχή. Εντάξει. -Θα καλύψουμε την περιοχή.
ΘΑΛΑΣΣΙΑ ΚΛΗΡΟΝΟΜΙΑ ΝΗΣΩΝ ΦΩΚΛΑΝΤ
ΥΠΟΒΡΥΧΙΑ ΑΝΑΖΗΤΗΣΗ 26 ΜΕΝΟΥΝ ΕΞΙ ΜΕΡΕΣ
Αυτό είναι. Σ' αυτήν εδώ την κατάδυση, θα βρούμε το Endurance.
Απομένουν μόλις λίγες ημέρες. Έρχεται ο χειμώνας.
Με το υπόλοιπο πλήρωμα, αρχίσαμε να συζητάμε
πώς μπορεί να γνωρίζει ο Γουόρσλι πού ήταν η θέση βύθισης.
Έκανε απλώς μια εκτίμηση.
Είχε τρεις μέρες να βρει μέρος
και μόνο την επόμενη μέρα, όταν βυθίστηκε το πλοίο,
βρήκε το επόμενο σταθερό σημείο.
Ποια ήταν η κατεύθυνση των ρευμάτων στο ενδιάμεσο;
Αυτή ήταν η πρόκληση.
Μας ήρθε η ιδέα στη διάρκεια του ταξιδιού
να αξιοποιήσουμε το σύνολο δεδομένων ERA-20. Είναι μεγάλο ευρωπαϊκό σχέδιο
που υπολογίζει το κλίμα και τον καιρό των τελευταίων εκατό ετών,
με βάση δεδομένα μετεωρολογικών σταθμών.
Μετά, υπολογίσαμε την τροχιά πορείας
που μπορεί να είχε το Endurance γύρω στις 21 Νοεμβρίου.
Η θέση βύθισης πρέπει να ήταν εδώ, στη νότια πλευρά της περιοχής.
Επιπλέον, ο Τζον κι εγώ είχαμε την ιδέα να εξετάσουμε
τις μετεωρολογικές παρατηρήσεις του Χάσι εκείνη την ημέρα.
Οι παρατηρήσεις του είναι σπουδαίες επειδή είναι πραγματικές,
μα δεν καλύπτουν τη νύχτα.
Έριξα τα δεδομένα σε μοντέλο προϊόντος από επανανάλυση,
ένα μετεωρολογικό μοντέλο που κινείται ανάποδα.
Και βασικά, είμαστε πεπεισμένοι
ότι μεταξύ της 18ης και της 22ης, το Endurance κατευθύνθηκε νότια.
Ο Γουόρσλι δεν είχε τα κατάλληλα μέσα για να το παρατηρήσει.
Πρέπει να καλύψουμε το νότιο τμήμα της περιοχής,
εκεί που μας κατευθύνεις.
Νίκο, είσαι πολύ σιωπηλός.
-Προσπαθείς να τα χωνέψεις όλα αυτά. -Ναι.
Είμαι σαν παλιός υπολογιστής.
Όταν σκέφτομαι πολύ, η οθόνη παγώνει.
ΥΠΟΒΡΥΧΙΑ ΑΝΑΖΗΤΗΣΗ 28
Εντάξει;
Από την οπτική των υποβρύχιων επιχειρήσεων,
το πραγματικό ερώτημα είναι γιατί το ανακαλύπτουμε αυτό τώρα,
κι όχι πριν έναν χρόνο;
Έμεινε το 30% της περιοχής και τώρα κάνει αυτήν την υπέροχη πρόβλεψη.
Αν δεν στην περιοχή που έχουμε ήδη ερευνήσει,
στην ουσία, είπε ότι είναι κάπου που δεν έχουμε ψάξει ή κάπου αλλού.
Αυτό δεν είναι πρόβλεψη. Κι εγώ θα μπορούσα να την κάνω.
Δεν πήγα στο πανεπιστήμιο για να μάθω ποιος πάγος ταιριάζει στο τζιν τόνικ.
Τι ποσοστό έχουμε καλύψει; Στο περίπου;
Εβδομήντα τρία τοις εκατό.
Έχουμε εξαντλήσει σχεδόν την περιοχή.
Τώρα που υπάρχει πρόβλεψη σχετικά με τα ρεύματα,
πρέπει να το συνδέσουμε με τα συντρίμμια που έχουμε.
Αν εφαρμόσουμε το μοντέλο πορείας στην περιοχή του ναυαγίου,
τότε το ναυάγιο πρέπει να είναι μεταξύ αυτών των δύο σημείων.
Αλλά έχουμε ήδη καλύψει αυτήν την περιοχή, εκτός από…
Εκτός από εκείνο το σημείο.
Πρέπει να ψάξουμε σ' αυτήν την περιοχή.
Όσο περνούν οι μέρες, τόσο σκέφτομαι
"Πώς μπορεί να 'σαι μέρος της ιστορίας του Σάκλετον και να τα παρατάς;"
Ο Σάκλετον ήταν τώρα στην ακατοίκητη πλευρά
ενός εκ των πιο απομονωμένων νησιών στη Γη.
Έπρεπε να φτάσει στους φαλαινοθηρικούς σταθμούς.
Κατάλαβα ότι η κατάσταση,
ειδικά των ΜακΝίς και Βίνσεντ, θα μας εμπόδιζε να σαλπάρουμε ξανά.
Η εναλλακτική ήταν να διασχίσουμε το νησί.
Κανείς δεν είχε διασχίσει ποτέ το νησί της Νότιας Γεωργίας.
Οι φαλαινοθήρες θεωρούν τη χώρα δυσπρόσιτη.
Ο Σάκλετον ήξερε,
η διάσχιση του βουνού ήταν στοίχημα που μόνο οι ετοιμοθάνατοι θα έβαζαν.
Οι Γουόρσλι και Κριν ήρθαν μαζί μου και μετά από συζήτηση,
αποφασίσαμε να αφήσουμε πίσω τους υπνόσακους
και να προχωρήσουμε με πιο ελαφρύ φορτίο.
Εξοπλισμός μας, το φαγητό τριών ημερών σε κάλτσα στον λαιμό μας,
μια παλιά λάμπα, ένα τσεκούρι για να κόβουμε τον πάγο,
η μικρή μου πυξίδα κι ένας χάρτης της Νότιας Γεωργίας.
Ο ξυλουργός με βοήθησε να βάλω βίδες στις σόλες των παπουτσιών,
για καλύτερη πρόσφυση στον πάγο.
Αποφάσισε να περπατάμε αδιάκοπα μόλις έφτιαξε ο καιρός.
Η ζωή στο νησί Έλεφαντ ήταν ζοφερή.
Οι άνδρες υπέφεραν πολύ.
Συχνά, λίγο πριν τελειώσουν τα τρόφιμά μας, κάτι εμφανιζόταν.
Μια φώκια ή παρασυρμένος πιγκουίνος, και ήμασταν ασφαλείς για λίγες μέρες.
Σήμερα, ο ΜάκΙλροϊ εγχείρησε τον Μπλάκμποροου,
ακρωτηριάζοντας τα δάχτυλα του αριστερού ποδιού.
Καταφέραμε να αποστειρώσουμε καλά τα εργαλεία.
Δεν είχαμε αποστειρωμένη ποδιά.
Φορούσαμε μόνο τα φανελάκια μας.
Ήμουν από τους λίγους μάρτυρες της εγχείρησης
και ήταν πολύ ενδιαφέρουσα.
Ο φουκαράς κάθισε φρόνιμα κι όλα πήγαν καλά.
Στις 2:00 μ.μ. της Παρασκευής 19 Μαΐου, ο καιρός ήταν αίθριος
και το φεγγάρι έλαμπε.
Ο Σάκλετον είπε "Θα ξεκινήσουμε τώρα, καπετάνιε".
Ο Σάκλετον επιμένει να ανοίγει αυτός δρόμο,
να πατά πρώτος το χιόνι,
ώστε η διαδρομή για τους υπόλοιπους να είναι πιο εύκολη.
Μετά από δύο ώρες σταθερής ανάβασης,
ήμασταν 762 μέτρα πάνω από τη στάθμη της θάλασσας.
Το λαμπρό φως του φεγγαριού μάς έδειξε ότι το έδαφος είχε τρομερές ρωγμές.
Όταν ξημέρωσε, η ομίχλη άρχισε να αραιώνει και να διαλύεται.
Καθώς καθάρισε η ομίχλη, αντιληφθήκαμε προς απογοήτευσή μας,
ότι αυτό που θεωρούσαμε παγωμένη λίμνη ήταν ένα τμήμα της θάλασσας.
Έτσι, γυρίσαμε πίσω κατεβαίνοντας την πλαγιά
που μας πήρε τρεις ώρες ν' ανέβουμε.
Ο Σάκλετον είπε πεισματικά "Πρέπει να συνεχίσουμε στην επόμενη".
Αυτό συνέβη τρεις φορές.
Προχωρούσαμε πλέον πάνω από είκοσι ώρες,
σταματώντας περιστασιακά για φαγητό.
Κάποια στιγμή, ο Κριν και ο Γουόρσλι έπεσαν για ύπνο σε μια στάση.
Ο Σάκλετον είχε ακατανίκητη επιθυμία να κοιμηθεί κι αυτός,
αλλά ήξερε ότι ο ύπνος ισούταν με θάνατο.
Μετά από πέντε λεπτά, τους ξύπνησα ξανά.
Τους είπα ότι κοιμήθηκαν μισή ώρα και πρόσταξα να ξεκινήσουμε ξανά.
Και τότε, τη νύχτα της 19ης Μαΐου,
ήταν ψηλά στα βουνά και συνειδητοποίησαν ότι θα πέθαιναν.
Έκανε πολύ κρύο και ήταν εκτεθειμένοι εκεί πάνω.
Η κατάσταση φαινόταν ζοφερή.
Η ομίχλη διέκοψε την ανάβασή μας. Σκοτάδι κάλυψε την προέλασή μας.
Ήταν ανώφελο να συνεχίσουμε έτσι.
Ο Σάκλετον είπε "Πρέπει να ρισκάρουμε. Θα γλιστρήσουμε".
Να κατέβουμε έναν γκρεμό στην ουσία και να συναντηθούμε.
Ήταν ο μόνος τρόπος.
Ο Σάκλετον κάθισε στο σκαλοπάτι που είχε σκαλίσει κι εγώ πίσω του.
Ο Κριν έκανε το ίδιο μ' εμένα για να δεθούμε μεταξύ μας.
Τότε, ο Σάκλετον ξεκίνησε.
Ήταν σαν να είχαμε εκτοξευτεί στο διάστημα.
Έφυγαν με έλκηθρο προς το άγνωστο.
Καταλήξαμε σε σωρό από χιόνι.
Διανύσαμε ενάμισι χιλιόμετρο σε τρία λεπτά.
Σηκωθήκαμε και δώσαμε τα χέρια.
"Δεν είναι καλό να το κάνουμε συχνά", είπε ο Σάκλετον.
Στις 6:30 π.μ., μου φάνηκε ότι άκουσα σφύριγμα.
Δεν μπορούσα να είμαι σίγουρος.
Πήγε επτά η ώρα και ακούγαμε προσεκτικά.
Τότε, πέρα από τα βουνά, στην άπνοια του πρωινού αέρα
ακούστηκε ο ήχος σφυριγμάτων από τα εργοστάσια φαλαινοθηρίας
να καλούν τους άνδρες.
Ήταν το πρώτο σημάδι πολιτισμού που ακούγαμε εδώ και δύο χρόνια.
Ο παλιός μας φίλος, καπετάνιος Σόρλε, που μας είχε ψυχαγωγήσει προ διετίας
όταν η αποστολή μας έφτασε στον κόλπο Στρόμνες,
δεν μας αναγνώρισε όταν βρεθήκαμε στο κατώφλι του.
Είπα ότι με λένε Σάκλετον.
Χάρηκε πολύ που μας είδε και μας οδήγησε στο σπίτι του.
Κάναμε μπάνιο, ξυριστήκαμε και νιώσαμε πάλι άνθρωποι.
Την επομένη, ο Γουόρσλι πήγε με ένα μικρό ατμόπλοιο
να μαζέψει τους τρεις άνδρες
που βρίσκονταν στη δυτική πλευρά της Νότιας Γεωργίας.
Την Τρίτη, ξεκινήσαμε με το ίδιο φαλαινοθηρικό,
για να φτάσουμε στους συντρόφους μου στο νησί Έλεφαντ.
Συναντήσαμε τον πάγο περίπου 97 χλμ. βόρεια του νησιού.
Η απόπειρα να περάσει το ατσαλένιο φαλαινοθηρικό
ανάμεσα από τις μάζες του πάγου θα ήταν σκέτη αυτοκτονία.
Ήταν δύσκολο να δεχτούμε την αποτυχία μας,
αλλά έπρεπε να δούμε την πραγματικότητα.
ΥΠΟΒΡΥΧΙΑ ΑΝΑΖΗΤΗΣΗ 30 ΑΠΟΜΕΝΟΥΝ ΤΕΣΣΕΡΙΣ ΗΜΕΡΕΣ
-Ενεργοποίηση προπελών. -Ελήφθη.
Σήμερα είναι η μέρα. Αν όχι, ίσως να είναι η αυριανή.
Κρίμα που δεν το βρήκαμε ακόμα,
αλλά έχουν μείνει πέντε περιοχές.
Η επόμενη αποστολή μας θα είναι οι θέσεις Δ10 ΚΑΙ Δ09.
Αν ο πάγος ήταν ακίνητος, θα πετύχαινε,
αλλά υπάρχει…
-Έλα. -Έλα, Έλι.
Έλα, δώσ' μας κι άλλο.
Κι άλλο.
Έχει ύψος.
-Ναι, ναι. -Έχει ύψος.
-Νίκο. -Τι;
Έρχεστε στην αίθουσα, παρακαλώ;
Ναι.
-Αυτό είναι το Endurance. -Είναι πολύ ενδιαφέρον.
Γεια!
-Καλημέρα, Νίκο! -Καλημέρα. Πώς είσαι;
Καλά. Άλλη μια όμορφη μέρα.
Ορίστε, φίλε μου. Είναι πανέμορφο.
Προτείνω να κάνουμε κατάδυση με κάμερα.
Για επαλήθευση.
Τζον Σίαρς, Τζον Σίαρς, εδώ Νίκο.
Νίκο, Νίκο, ακούω.
Παρακαλώ, Τζον, έρχεσαι στη γέφυρα;
Αν βρεις τον Μένσον, μπορείτε να έρθετε μαζί στη γέφυρα, παρακαλώ;
Εντάξει, έρχομαι αμέσως.
Ναι, φέρε και τον Μένσον μαζί σου, σε παρακαλώ.
Ο Σάκλετον έκανε όχι μία, ούτε δύο, ούτε τρεις,
αλλά τέσσερις απόπειρες να γυρίσει στο νησί Έλεφαντ να σώσει τους άνδρες.
Οι καταιγίδες κι οι παγωμένες θάλασσες τον έκαναν να γυρίσει πίσω.
Η ψυχική καταπόνηση αυτής της περιόδου ήταν τρομερή.
Αυτούς τους τέσσερις απαίσιους μήνες, γραμμές χαράχτηκαν στο πρόσωπό του
και τα μαλλιά του γκρίζαραν.
Στην τέταρτη απόπειρα, η κυβέρνηση της Χιλής έσπευσε να τους σώσει.
Δάνεισαν στον Σάκλετον το μικρό ατμόπλοιο Yelcho.
Αυτή τη φορά, η Θεία Πρόνοια ήταν με το μέρος μας.
Καθώς πλησιάζαμε στο νησί Έλεφαντ, ανακάλυψα ότι ο πάγος είχε σπάσει.
Καθόμασταν και τρώγαμε κόκαλα φώκιας, φύκια και πεταλίδες.
Όταν ακούσαμε μια ξαφνική κραυγή από αυτόν που είχε υπηρεσία.
"Γουάιλντ!" φώναξε "Γουάιλντ! Ένα πλοίο. Να ρίξουμε φωτοβολίδα;"
Ξεχάσαμε το υπέροχο γεύμα μας. Ξεχυθήκαμε προς την πόρτα.
Όσοι δεν μπόρεσαν να βγουν από την πόρτα, πήγαν απ' το πλάι
και το υπέροχο γεύμα μας έπεσε κάτω μες στη βιασύνη μας.
Ξαφνικά όλοι έτρεξαν στην παραλία, κουνώντας τα χέρια και φωνάζοντας.
Ο Σάκλετον μέτρησε τους άνδρες με τα κιάλια του.
Μόνο όταν σιγουρεύτηκε ότι τους μέτρησε όλους,
τότε χαλάρωσε και βεβαιώθηκε ότι κανείς δεν θα έμενε πίσω.
Έβαλε τα κιάλια του στη θήκη και στράφηκε σ' εμένα.
Ακούγεται κοινότοπο, αλλά ξαφνικά ξανάνιωσε,
καθώς στεκόταν μπροστά μας.
Ξύπνησα κι είπα "Σήμερα είναι η μέρα".
-Ναι… -Το μυρίζω.
Έλα, αυτό το λες κάθε μέρα.
-Καλά; Γεια σου, Μένσον. -Ναι, ναι. Γεια, Νίκο.
Μένσον, Τζον, θα ήθελα να σας παρουσιάσω το Endurance.
Ναι!
Τέλεια. Πραγματικά τέλεια.
-Μπράβο! Ναι! -Θεέ μου.
Το έλεγα στη Μένσον στον πάγο. Είπα ότι θα ήταν καλή μέρα.
-Καλή μέρα. -Το προέβλεψε.
Έτσι όπως με κοίταξες, σκέφτηκα "Έχασα το υποβρύχιο όχημα".
Αυτό σκέφτηκα.
Μεγάλο φιλί.
Καλημέρα!
Είναι πανέμορφο! Θεέ μου, δεν το πιστεύω!
Το υποβρύχιο όχημα μεταδίδει τις πρώτες εικόνες από τον πυθμένα
και το Endurance φαίνεται απίστευτο. Είναι ολόκληρο.
Οι ερευνητές έκαναν φοβερή ανακάλυψη.
Βρέθηκε το πλοίο Endurance.
Είναι το πιο εκπληκτικό εύρημα.
Το Endurance βρέθηκε στα 3.008 μέτρα κάτω από τη θάλασσα.
Είναι ανεπανάληπτη ανακάλυψη.
Λύθηκε ένα από τα μεγαλύτερα μυστήρια της εποχής μας.
Η γιαγιά μου. Θα ήταν πολύ περήφανη.
Πολύ περήφανη.
Αυτό που κάνω εν μέρει
είναι να παίρνω έμπνευση από εκείνη.
Από τη γιαγιά.
ΣΕΠΤΕΜΒΡΙΟΣ 1916 ΗΜΕΡΑ 765
Μας υποδέχτηκαν με τέτοιο τρόπο που κανείς μας δεν θα ξεχάσει ποτέ.
Οι Χιλιανοί μάς επευφημούσαν κι εμείς επευφημούσαμε βραχνά.
Όταν αποβιβαστήκαμε, μας υποδέχτηκαν τόσο θερμά
που παραλίγο να μας ξαναρίξουν στη θάλασσα.
Το τελευταίο ταξίδι του Σάκλετον στην Ανταρκτική ήταν αποτυχία.
ΦΩΝΗ ΤΟΥ ΛΕΟΝΑΡΝΤ ΧΑΣΙ
Αλλά ήταν λαμπρή αποτυχία.
Αυτή εκεί είναι η καμπίνα του Σάκλετον.
Να η πυξιδοθήκη.
Θεέ μου, η πυξιδοθήκη. Τη βλέπεις.
-Ναι. Η μεταλλική κούπα. -Ναι.
-Πιάτα. -Πιάτα.
-Το πιστόλι φωτοβολίδων. -Ναι.
Ναι. Να μια μπότα.
Υπάρχει ως και η αγκράφα. Εκεί.
Αν δεις τη φωτογραφία, θα μπορούσε να είναι η μπότα του Γουάιλντ.
Κοιτάξτε. Ολόιδια δεν είναι;
Να 'σαι περήφανος για την ομάδα σου.
Ναι, είμαι. Είναι απίστευτο.
Ο Σάκλετον είπε ότι όταν πας στους πόλους,
μαγεύεσαι και αλλάζεις για πάντα.
Ζήσαμε μεγάλες, σκοτεινές μέρες στον Νότο.
Επιβιώσαμε από μέρες γεμάτες μόχθο,
αγώνα, σκοτάδι, προσπάθεια και άγχος.
Μέρες που δεν απαιτούσαν ηρωισμό στο λαμπρό φως της μέρας,
μα επίμονη προσπάθεια να κάνουμε αυτό που έκρινε σωστό η ψυχή.
Επιστρέφω στην άγρια φύση ξανά και ξανά,
ώσπου η άγρια φύση να νικήσει.
Αυτή είναι η γοητεία του να προσπαθείς να κατακτήσεις το ακατόρθωτο.
Όταν επέστρεψαν, ο Α' Παγκόσμιος Πόλεμος μαινόταν.
Δεν ήταν σωστό για τον Σάκλετον να ζήσει τη στιγμή της δόξας του.
Σχεδόν όλοι κατατάχθηκαν στον στρατό αμέσως.
Δυστυχώς, δύο σκοτώθηκαν.
Αρκετοί τραυματίστηκαν σοβαρά.
ΦΩΤΟΓΡΑΦΙΕΣ ΤΟΥ ΦΡΑΝΚ ΧΑΡΛΙ
Ο ίδιος ο Σάκλετον κατατάχθηκε στον στρατό σε διοικητικό ρόλο.
Όταν τελείωσε ο πόλεμος, έζησε τη στιγμή της δόξας του.
Άρχισε περιοδείες και κηρύγματα.
Κυκλοφόρησε η ταινία South και είχε μεγάλη επιτυχία.
Ο Σάκλετον είχε κουράγιο για άλλη μία αποστολή
και το 1921, γύρισε στη Νότια Γεωργία,
αλλά πέθανε από έμφραγμα στις αρχές του 1922.
ΝΟΤΙΑ ΓΕΩΡΓΙΑ
Είναι ένα παλιό κλισέ ότι ο Σάκλετον
δεν κατάφερε να κατακτήσει κανέναν απ' τους στόχους του.
Ισχύει. Δεν τα κατάφερε.
Αλλά δεν ήταν αυτό το θέμα.
Ο Σάκλετον είχε την παρόρμηση του ανθρώπου
να προσπαθεί να διευρύνει τα όριά του,
να πασχίζει πάντα για το επόμενο, να θέλει να φτάσει στον ορίζοντα.
Έτσι ήταν ο Σάκλετον.
Ο Σάκλετον θάφτηκε εδώ στις 5 Μαρτίου 1922.
Εκατό χρόνια αργότερα, στις 5 Μαρτίου 2022,
βρήκαμε το πλοίο του, το Endurance, στον βυθό της θάλασσας Γουέντελ.
Ο σερ Έρνεστ θα εντυπωσιαζόταν
και ίσως και να ζήλευε τα επιτεύγματά μας
και θα μας χτυπούσε στην πλάτη
και θα επικροτούσε την ομαδική μας προσπάθεια.
Όταν φύγετε από εδώ, αναλογιστείτε τι έχετε καταφέρει
κι ότι συμβολίζουμε το πώς οι άνθρωποι μπορούν να κάνουν μεγάλα επιτεύγματα,
αν εμπιστευτούν ο ένας τον άλλον και συνεργαστούν.
ΤΡΙΣΔΙΑΣΤΑΤΗ ΣΑΡΩΣΗ ΜΕ ΛΕΪΖΕΡ ΣΤΑ 3.008 ΜΕΤΡΑ ΒΑΘΟΣ.
ΤΟ ENDURANCE ΠΑΡΑΜΕΝΕΙ ΑΘΙΚΤΟ.
ΠΡΟΣΤΑΤΕΥΕΤΑΙ ΑΠΟ ΔΙΕΘΝΕΙΣ ΣΥΝΘΗΚΕΣ.
ΤΟ ΒΡΕΤΑΝΙΚΟ ΙΝΣΤΙΤΟΥΤΟ ΚΙΝΗΜΑΤΟΓΡΑΦΟΥ ΕΧΕΙ
ΤΟ ΦΙΛΜ ΤΟΥ ΦΡΑΝΚ ΧΑΡΛΙ.
ΣΤΟ ΦΙΛΜ ΕΧΕΙ ΠΡΟΣΤΕΘΕΙ ΧΡΩΜΑ ΓΙΑ ΠΡΩΤΗ ΦΟΡΑ.
ΤΑ ΛΟΓΙΑ ΤΟΥ ΠΛΗΡΩΜΑΤΟΣ ΕΧΟΥΝ ΑΝΤΛΗΘΕΙ
ΑΠΟ ΤΑ ΓΡΑΠΤΑ ΤΟΥΣ.
ΜΕ ΤΗΝ ΤΕΧΝΟΛΟΓΙΑ, ΑΝΑΠΑΡΑΓΑΜΕ ΤΙΣ ΛΕΞΕΙΣ ΜΕ ΤΙΣ ΦΩΝΕΣ ΤΟΥΣ.
ΧΡΗΣΙΜΟΠΟΙΗΘΗΚΑΝ ΑΝΑΠΑΡΑΣΤΑΣΕΙΣ.
ΚΑΠΟΙΕΣ ΕΙΝΑΙ ΠΡΩΤΟΤΥΠΕΣ, ΑΛΛΕΣ ΕΙΝΑΙ ΑΠΟ ΑΛΛΟΥΣ ΑΦΗΓΗΤΕΣ.